Desarmearen sinisgarritasuna | Aberriberri bloga\nPosteado por: aberriberri | marzo 6, 2014\n1. ETAren armak uzteari buruz Egiaztatze Batzordeak orain egun batzuk egin zuen azalpenaren ondoren, atarramentu askorik atera ez bagenuen ere, badira behintzat bi gauza argi eta garbi gelditu direnak. Aurrenekoa, egiaztapen lanaren emaitzekiko zalantzak zeharo haunditu direla jende artean. Bigarrena, Madrilgo gobernua ez datorrela bat hemengo eragile nagusiek ados etorri diren desarmearen eskemarekin.\nGertaera historikoaren haunditasunarekin iragarri ziguten egiaztatzaileen otsaileko agerpen hori. Historikoaz ezer izatekotan, hala baina, desengainu historikotzat har genezake. Ondoren, armagabetzearen auzia gero eta nahaspilatuagoa gertatzen ari da. Aldebakarrekoa edo bitarikoa izan behar duenik ebaztea ere oso gai zaila egiten ari zaigu. ETA berari, bere ondoko eledunei, edo Currinen taldeko bitartekariei gauza bat eta bere aurkakoa ere entzuten ohitu garelako, batez ere. Adierazpen ezbaikorrak diruditen arren (edo akaso horregatik), amarrukeriaren (zerbait gordea badagoenaren) usaina ere badariote.\nArmek desagertu daitezen egin behar denaren inguruko adostasunik ere ez dago. Honen aurrean, hiru ikuspegi ezberdin suma daitezke. Batzuentzat armagabetzea eta egindako kaltearen zuzengabekeria aitortzea egin beharko litzateke (lehendakariak esan ohi duena); beste batzuentzat armak zigilatze hutsa egokiago litzateke aldebiko desmilitarizatze prozesuaren bidean (ezker abertzaleak dioena); eta azkenik, ETA garaitu eta desagertzeko, poliziaren ekimenez armak kendu edo atzematea bezelakorik ez dagoela aldezten dute Madrilgo gobernuko erantzuleak. Hiruon arteko harremanak fidagarriagoak egiteko asmoarekin abiatu bada desarmea, nabari geratu da aldiz, egindako lehengo urrats horrek gaiztotu egin dituela. Gauzak horrela ikusita, bidezkoa da galdetzea ia ezer onik atera ote daitekeen nahasbide honetatik atera gabe.\n2. Hau guztia gutxi balitz, ETAk, bere usadioari jarraituz, gauzak okerrago utzi ditu lehengo asteko agiriarekin. Ez da batere normala egiaztatzaileen lana zein den jakin nahi duen euskotar soilenak, Jaurlaritzaren uste on osoaz babestuta izanik ere, ETAren oharrak irakurtzera beharturik izatea. Erakunde armadunak dioenez, Manikkalingam eta egiaztatzaile taldekoek berarekin adostutako “mandatua” ari dira garatzen, bien artean armak zigilatzeko “metodo bat finkatu delarik”. Era honetara, arma horiek baliorik gabe uzteko baldintzak lotu dituenarentzat seguru dela eginbide fidagarria, baina arrazoi beragatik gauza logikoa da beste zenbaitzuek prozesu horren aurrean guztiz fidagaitz agertzea .\n‘Historian ez dela parekorik izan’ diote, eta halaxe da. Jarri edozein guda edo gatazka, gerla edo borroka, iraganeko edo orainaldikoa, eta ziur egon ezinezkoa dela ETAk egin nahi duena egin ahal izan duenik aurkitzea. Hona hemen desafioa: ia non gertatu den indarkeria nahierara erabili ondoren, biktima eta sufrimendua barra-barra zabaldu eta gero arma bidezko estrategiak porrot eginik, armategia baliogabetzeko orduan ere bere gustu hutsera egitea lortu duenik, ordurarte arerio gisa hartu dituenen doako laguntza eskatuz. Sekula guztian ikusi ez den eredu honen arabera, egiaztatzaileen lana ez da ETAk armak zigilatzean hartutako ‘auto-mandatua’ betetzen duen frogatze hutsean gelditzen. Halaber, badirudi gobernuek ageri duten jarrera lagungarria den edo ez ikuskatzea ere beren gain hartu duten eginbeharra dela, noren edo zeren agindupean oraindik argitu ez bazaigu ere.\n3. ETAren bukaera egokiena erabakitzekotan, armak uztea, desegitea edo bere jardun historikoaren zuzengabekeria onartzea, hautabide bezela jarri eta begiz zeinen alde joko nukeen galdetuko balidate, hiruak aukeratzea izango litzateke nire lehenengo hautua. Baina, terrore-aldiari erabateko amaiera emateko, ETAk egindako kaltea zuzengabea dela aitortzea izan daiteke niretzat hiruetatik erabakigarriena (zoru etikoa). Hau da, iraganaren berrikuspen kritikoa egitea etorkizunaren mesederako. Indar gutxiena lukeena, berriz, armak baliogabetzea litzateke.\nHala ere, desarmearen auzia zentrala bihurtu da pakeratze lanean. Gaia nahaspila baten erdian irten ezinik daukagula, nekez aurreratu dezakegu mataza hori askatu gabe. Tajuzko armagabetze prozesu bat burutzeko oraindik ez dagoen konfiantza ikusita, lehendakariak esan berri du gobernuen artean elkarrizketa bidea iriki behar dela, ‘estatu politika’ egitea eskatuz eta desarmearentzat legezko babesgune bat eraikitzeko. Egin litekeena da, denon artean borondate pixka jarriz orain estuegi dagoen erdibideko tartea zabaltzeko gauza bagara.\nETAk armak baliogabetzeko (zigilatzeko) prest azaldu da bere agirietan. Inoren ordainik behar ez duen alde bakarreko erabakia dela esan du, euskal gizartearen alde hartu duena. Baina, ezinezkoa da euskal gizartearen mesederako lan egitea, gizartea berak desarmeari buruz duen nahimen zehatzari jaramonik egin gabe edo konfiantzazkoak dituen erakundeen esku-hartzerik onartu gabe. Armak erabiltezin bihurtzearen eginbide jakin honetan, Irlandako eredua lagungarri izango litzaiguke, agian. Haren irudira, euskal erakundeei legokioke egiaztapen lana egiteko adituen izendatzea, bete beharreko mandatua mugatzea eta armak baliogabetzeko arauak finkatzea. Hori litzateke ‘euskal bidea’ egitea.\nFalta den konfiantza hura sortzeko erabil daiteke Euskal Bidea. Alde batetik, euskal gizartearentzat onuratsua litzateke. Azpijokorik gabe ariko balitz ETA, horrelako bidetik abiatzea ez lioke arazorik sortu beharko. Madrilgoek, berriz, lehendakariak eskatutako ‘estatu politika’ horren itzalpeko ekimena izatera iritsiko balitz, ezin eduki lezakete errezelo gaindiezinik. Halako politika baten pean egindako desarmeak, berebat ETAren desegite praktikoa lekarkiguke, herri-erakundeen aurrean makurturik eta aukerarik gabe legitimotasun alternatiborik altxatzeko.\n4. Bistan da gauden momentuan egonik -lehendakariak berak nazioarteko Egiaztapen Taldeari babes osoa eskaini dionean euskal gizartearen izenean egin duela ere esan daiteke-, gauzak bere horretatik aldatzea ez dela erreza. Baina, armagabetze prozesua puntu oso arriskutsuan dago. Inolako mugimendurik gabe, lehendakariak badaki eskatu duen legezko babes hori gabe geratuko garela. Eta, konfiantzarik sortzen ez duen formula honekin jarraitzea Madrilekiko lubakia sakonagoa egitea dela, ETArentzat gustokoa den gatazka zatikatzailea islatuz. Ahaztu gabe euskal gizarte zibilaren sail haundi batek ere parregarri edo zentzugabe ikusi duela Toulouseko ekintza eta egiaztatzaileen ondorengo prentsaurrekoa. Badugu, beraz, zertaz gogoetatzea.\nHala eta guztiz ere, orain arte egindakoa zakarrontzira bota gabe, ezer egin al daiteke ETAren armak baliogabetzeko prozesu honetan euskal erakundeen lidergoa eta parte-hartze zuzena bermatzeko? Helburu hori lortzea erakunde beraien esku dagoela dirudi. Alegia, Jaurlaritzaren eta Legebiltzarraren borondatearen arabera eragin daiteke, gutxiago edo gehiago, aipatutako prozesuan, ETAk bere alde baliatzen duenaren ustea errotik moztea lortzeko.\nHerri-erakundeek esku-hartze aktiboagoa izatea erabakiz gero, aurrenekoa litzateke ETAren armak baliogabetzeko prozesua inolako ordainik gabea izango dela ziurtatzea. Hortik aurrera, gure erakundeek Nazioarteko Batzordearenganako begiramena agertzera behartuta egonda ere, batzordearen mandatua eta zeregina zabaldu eta zehazteko eskubidea herri-ordezkariena ere badela aldarrika beharko lukete. Berdin, armak erabiltezin bihurtzeko jarraitu behar den protokoloa arautzeko ahalmena ere. Azkenik, Egiaztatze Batzorde berean euskal erakundeetako ordezkaritza teknikoa sartuz gero, gauza segurua da ETAren armagabetze prozesuaren sinisgarritasuna askoz altuagoa izango litzatekeela oraintxe fidagaitz ageri diren gizarte-talde edo herri-erakundeen aurrean.\n« Sobre la territorialidad del Reino de Navarra\nEl desarme institucional »\nNik argi daukat, ezker abertzaleko infiltratu eta kolegak ari dira EAJren burukideen belarriak zulatzen mezu bakarrarekin: egin zeozer ze bestela ETAk berriz ere armak hartuko ditu. Noski, hauek isilean esandakoak dira, gero Hasier Arrazi azaltzen baita komunikabideen aurrean esanez ez ETAn ez dagoela zatiketarik eta ez dagoela borroka armatuaren arriskurik. Ezker abertzalekoak maisuak dira horrelako manejuetan, isil-gordeka belarrira diotena gero publikoari begira ezeztatzen. Eta beldur naiz EAJ tranpa horretan ez den berriz ere erori.\nGure herriaren alderdi eta instituzio nagusiak baiezkoa ematea artekari koadrilla horri, ETAren esanetara dagoena, eta gainera ETAk ez diola inolako legitimitaterik aitortzen (eta ikustekoak gara erakunde armatuak beste) adar jotze baten mendean egotea da eta gainera min egingo dion operazio politiko baten sartzea. ETAkoek armak eman nahi badituzte eman dezaiotela Eusko Jaurlaritzari, horrelako inposturetan ibili beharrik gabe.\nBy: Kontakatillu on marzo 6, 2014\nETAren armak baliogabetze prozesuan euskal erakundeek izan dezaketen pisua ez dakit benetan garrantzitsua den ala ez. Armagabetze prozesua publizitate kontuan bihurtu da espainiako gobernuak horren truke ezer emango ez duela argi geratu ostean. Pausoka eta nazioarteko sasi-adituen antzerkigintza medio indar metaketaren azken ahaleginean gaude, baina metaketa honen mugak ikusiak ditugu azken hauteskundeetan.\nBy: ahopean on marzo 7, 2014\nArmagabetzea nun eta norekin egiten den garrantzia du. Euskal instituzioen aurrean egiteak Espainiako estatua ez dela borroka armatuari hasera eta amaiera emateko arrazoia izan , ETAk bere gain hartzen duela borroka armatuaren ardura bakarra eta indarra legitimatzeko duen herritarren arduradunen eskuetan jartzen duela armategia adierazi nahiko luke.\nBy: Larburu on marzo 8, 2014\nBenetan tamalgarria desarme honek ekarri dituen okurrentziak. Egia da mediadore hoiek galdu dutela kreditu osoa. Eta krediturik badute izango da armak hartzearen arrixkua aitatzen delako, alegia, erakunde armatuak berak ematen dien kreditua da, eta ez beste inorena. Horrela zaila izango noski inongo gobernuak aintzakotzat hartzea horrelako komeria. Komeria delako ez dut dudik egiten armak erakutsi eta gero etxera eramatea ekarri dituzten pertsona beraiek. Nola liteke sinesgarritasunik horrelakoak eginda gero? Ezkerrak beharko du beste zeozer inbentatu atentzioa deitzeko.\nBy: Aitortxu on marzo 8, 2014\nPraktikoak izatea ongi dago, baina abertzale humanistak ez genioke edozein armagabetzeari zilegitasunik eman behar, edozein entrega edo kenketa beraien eskuetan geratzea baino hobea dela adieraziz. Euskal gizarteari, bere izenean jardun baita, sor dio armagabetzea. Eta gaur egun Eusko Jaurlaritza da gizarte horrek duen erakunderik gorena.\nPresoen egoerari buruzko “iniziatiba” armagabetzeren zain egon gabe jarri beharko litzateke martxan. Prozesua biktimei atxikitu behar zaio. ez du esan nahi biktimek dutenik azken hitza, baina bai beraiekin egin behar dela neurri berriak adosteko lehen saiakera.\n[…] una serie de problemas. No hay acuerdo en cómo encauzar el llamado desarme. En el artículo Desarmearen sinisgarritasuna (6 de marzo de 2014) decía que en torno a esta cuestión se plantean tres modelos diferentes. Hoy, […]\nBy: Desarme | Aberriberri bloga on diciembre 23, 2014


Lagundu biblia-ikasleei bataioraino aurrera egiten (2. atala) | Talaiaren ikasketa\nTalaia (Ikasteko edizioa) | 2020(e)ko urria\nARGITALPENAREN HIZKUNTZA Abua Acholiera Adjera Afrikaans Aimara Akha Albaniera Aleman Alemaniar zeinu hizkuntza Altai Aluera Amerikar zeinu hizkuntza Amharera Amis Arabiera Argentinar zeinu hizkuntza Armeniera Armeniera (mendebaldea) Assamera Aukanera Australiar zeinu hizkuntza Azerbaijanera Azerbaijanera (Zirilikoa) Baoule Bashkirera Bassa (Kamerun) Batak (Simalungun) Batakera (Karo) Batakera (Toba) Behe alemana Bembera Bengalera Biak Bikolera Birmaniera Bislama Boliviar zeinu hizkuntza Boulou Brasildar zeinu hizkuntza Britainiar zeinu hizkuntza Bulgariar Cabo Verdeko kriolera Cebuera Changana (Mozambike) Chavacanoa Chigera Chin (Hakha) Chitonga (Malawi) Chitonga (Zinbabue) Chokwe Cholera Chopi Chuabo Chuukese Chuvashera Cinamwanga Cinyanja Costarricar zeinu hizkuntza Damara Dangmeera Daniera Digoera Drehu Dualera Edoera Efikera Ekuadortar zeinu hizkuntza El Salvadorko zeinu hizkuntza Errumaniar zeinu hizkuntza Errumaniera Errusiar zeinu hizkuntza Errusiera Esan Eslovakiar zeinu hizkuntza Eslovakiera Esloveniera Espainiar zeinu hizkuntza Estoniera Euskara Eweera Fanteera Fijiera Filipinar zeinu hizkuntza Finlandiar zeinu hizkuntza Finlandiera Fon Frantses zeinu hizkuntza Frantsesa Gaera Galesa Garifunera Gaztelania Georgiera Gitonga Gokana Greziar zeinu hizkuntza Greziera Groenlandiera Guadalupeko kreolera Guaraniera Guatemalar zeinu hizkuntza Gujaratera Gun Guyanako kreolera Haitiko kreolera Hausa Havu Hebreera Hegoafrikar zeinu hizkuntza Hererera Hiligaynon Hindi Hiri Motu Hmong (Zuria) Hondurastar zeinu hizkuntza Hungariar zeinu hizkuntza Hungariera Hunsrik Iban Ibanagera Ibinda Idomera Igboera Igede Ijitoera (Grezia, Hegoaldekoa ) Ijitoera (Mazedonia) Ijitoera (Mazedonia) Zirilikoa Ijitoera (Serbia) Iloko Indiar zeinu hizkuntza Indonesiar zeinu hizkuntza Indonesiera Ingelesa Islandiera Isoko Italiar zeinu hizkuntza Italiera Ivoriar zeinu hizkuntza Japoniar zeinu hizkuntza Japoniera Javera Jingpoera Jula Kabiyeera Kannadera Kaqchikelera (Mendebaldekoa) Karenera (S'gaw) Katalan Kazakhera Kazakhera (Arabiera) Keniako zeinu hizkuntza Khana Khmerera Kicheera Kikamba Kikaonde Kikongo Kikuyuera Kiluba Kimbundu Kinande Kinyaruanda Kipende Kirgizera Kiribatiera Kirundi Kisiera Kisonge Kituba Kolonbiar zeinu hizkuntza Kongo Kongoko zeinu hizkuntza Konkaniera (Latindar) Korear zeinu hizkuntza Koreera Kreolera, Belizekoa Krioera Kroaziar zeinu hizkuntza Kroaziera Kubako zeinu hizkuntza Kurmanji kurduera Kurmanji kurduera (Zirilikoa) Kwangali Kwanyama Kyangonde Lahu Laosera Lariera Lenje Letoniera Lhukonzo Lingalera Lituaniera Lomwe Loziera Luganda Lundera Luoera Luvaleera Madagaskarko zeinu hizkuntza Makhuwa Makhuwa-Meettoera Makuera Malawiar zeinu hizkuntza Malayalamera Malaysiera Malgaxe Maltera Mambwe-Lungu Mamera Manyawa Mapudungun Marathera Marshallera Mashi Mauriziko kreolera Maya Mazatec (Huautla) Mazedoniera Mbunda Mexikar zeinu hizkuntza Min Nan (Taiwan) Mingreliera Mixeera (Ipar-erdialdekoa) Mixtekera (Guerrero) Mizo Mongoliera Moore Motu Mozanbikar zeinu hizkuntza Nahuatlera (Erdialdekoa) Nahuatlera (Guerrero) Nahuatlera (Huasteca) Nahuatlera (Puebla iparraldekoa) Navajo Ndauera Ndebeleera Ndebeleera (Zimbabwe) Ndonga Nederlandera Nepalera Ngabere Ngangela Nias Nigeriar zeinu hizkuntza Nikaraguar zeinu hizkuntza Niuera Norvegiera Nsenga Nyaneka Nyungweera Nzema Okpe Oromoera Ossetiera Otetela Palauera Panamar zeinu hizkuntza Pangasinanera Papiamento (Curaçao) Paraguaitar zeinu hizkuntza Pediera Persiera Perutar zeinu hizkuntza Pidgina (Afrikako mendebaldekoa) Poloniar zeinu hizkuntza Poloniera Ponapean Portuges zeinu hizkuntza Portugesa (Brasil) Portugesa (Portugal) Punjabera Qeqchiera Quebeciar zeinu hizkuntza Quechuera (Ancash) Quechuera (Ayacucho) Quechuera (Bolivia) Quechuera (Chimborazo) Quechuera (Cuzco) Quechuera (Imbabura) Rarotongan Ronga Runyankore Rutoro Samoera Sangir Sangoera Saramaccan Senera Sepulana Serbiera (Latindar) Serbiera (Zirilikoa) Seychelleako kreolera Shonera Sidamo Sinhala Solomoneko pidgina Songomeno Sothoera (Hegoafrika) Sothoera (Lesotho) Sranantongo Suediar zeinu hizkuntza Suediera Sundera Swahili Swahili (Kongo) Swatiera Taabwa Tagalo Tahitiera Taiwandar zeinu hizkuntza Tajikera Talian Tamilera Tamilera (Latindar) Tandroy Tankarana Tarascan Tatarera Teluguera Tetum Dili Tewe Thailandiar zeinu hizkuntza Thailandiera Tigrinyera Tivera Tlapanec Tojolabalera Tok Pisin Tongera Tongera Totonakera Tshiluba Tshwa Tsongera Tswanera Tumbukera Turkiera Turkmeniera Tuvaluera Twi Txekiar zeinu hizkuntza Txekiera Txewera Txiletar zeinu hizkuntza Txinatar zeinu hizkuntza Txinera cantonera (sinplifikatua) Txinera cantonera (tradizionala) Txinera mandarinera (sinplifikatua) Txinera mandarinera (tradizionala) Tzeltalera Tzotzilera Uighurera (Arabiera) Uighurera (Zirilikoa) Ukrainera Umbundu Urdu Urhoboera Uruund Uzbekera Uzbekera (Latindar) Valentziera Vendera Venezuelar zeinu hizkuntza Vezo Vietnamera Wallisian Waray-Waray Wayuunaiki Wolaita Xhosera Yaoera Yapese Yorubera Zambiar zeinu hizkuntza Zande Zapotekera (Istmo) Zimbabwetar zeinu hizkuntza Zuluera kurmanji Kurduera (Kaukasoa)\n42. IKASKETARAKO ARTIKULUA\nLagundu biblia-ikasleei bataioraino aurrera egiten (2. atala)\n«Egin kontu zeure buruari eta irakasten duzunari» (1 TM 4:16).\nsjj 77. KANTA Distira mundu ilunean\n1. Nola dakigu ikasleak egiteko lanak biziak salbatzen dituela?\nIKASLEAK egiteko lanak biziak salbatzen ditu! Nola dakigu hau? Jesusek Mateo 28:19, 20an aurkitzen dugun agindua eman zuenean, hau esan zuen: «Zoazte, bada, eta egin herri guztiak nire ikasle, [...] bataiatuz». Zer garrantzi du bataiatzeak? Salbamena lortzeko ezinbestekoa da. Bataiatu nahi duenak honakoa sinetsi behar du: Jesus gugatik hil eta berpiztua izan zelako soilik izan dezakegula salbamena. Horregatik esan zien Pedro apostoluak kristauei: «Bataioak [...] Jesu Kristoren piztueraren bidez salbatzen gaitu» (1 P 3:21). Beraz, ikasle bat bataiatzen denean, salbamen-bidean jartzen da.\n2. Zer-nolako irakasleak izan behar dugu 2 Timoteori 4:1, 2aren arabera?\n2 Ikasleak egiteko, «irakasteko gaitasuna» landu behar dugu (Irakurri 2 Timoteori 4:1, 2). Zergatik? Jesusek honakoa agindu zigulako: «Zoazte, bada, eta egin herri guztiak nire ikasle, [...] irakatsiz». Paulo apostoluak lan honi buruz esan zuen: «Eutsi tinko, hori eginez, bai zeure burua, bai entzuleak salbatuko baitituzu». Horregatik, hau esan zuen: «Egin kontu [...] irakasten duzunari» (1 Tm 4:16). Irakastea eta ikasleak egitea lotuta daudenez, gure irakasteko modua onena izatea nahi dugu.\n3. Zer aztertuko dugu artikulu honetan biblia-ikastaroak zuzentzeari buruz?\n3 Milioika biblia-ikastaro zuzentzen ari gara munduan zehar. Baina aurreko artikuluak esan bezala, ikasle gehiago bataioraino zuzentzeko zer egin dezakegun jakin nahi dugu. Honetarako, artikulu honetan irakasleak egin ditzakeen beste bost gauza aztertuko ditugu.\nUTZI BIBLIAK IRAKATSI DEZAN\nEskatu esperientzia duen irakasle bati Biblia hobeto erabiltzen laguntzeko (Ikusi 4-6 paragrafoak) *\n4. Zergatik izan behar dugu neurritsu biblia-ikastaroak zuzentzean? (Ikusi oharra ere)\n4 Jainkoaren Hitzetik irakasten duguna maite dugu. Horregatik, agian luze eta zabal hitz egin nahiko dugu honi buruz. Hala ere, Talaiaren ikasketa, kongregazioko biblia-ikasketa edo biblia-ikastaroren bat zuzentzen duenak ez luke gehiegi hitz egin behar. Bibliak irakatsi dezan, irakasleak neurritsu izan behar du. Ez du biblia-bertset edo gai bati buruz dakien guztia azaldu beharrik (Jn 16:12). * Pentsatu zenbat zenekien Bibliari buruz bataiatu zinenean eta zenbat dakizun orain. Garai hartan, seguruenik oinarrizko biblia-irakaspenak bakarrik ulertuko zenituen (Heb 6:1). Urteak behar izan dituzu orain dakizuna jakiteko. Beraz, ez saiatu ikasle berriari dena batera irakasten.\n5. a) 1 Tesalonikarrei 2:13aren arabera, zer nahi dugu gure ikasleak ulertzea? b) Nola animatu dezakegu ikaslea ikasten ari denari buruz hitz egitera?\n5 Gure ikasleak ikasten dituen gauzak Bibliatik datozela ulertzea nahi dugu (Irakurri 1 Tesalonikarrei 2:13). Nola egin dezakegu hau? Ikasten ari denari buruz gurekin hitz egitera animatuz. Bibliako bertsetak beti zuk azaldu beharrean, eskaiozu batzuk azaldu ditzan. Lagundu ikasleari Jainkoaren Hitza bere bizitzan nola aplikatu dezakeen ikusten. Irakurritako aipuei buruz zer pentsatzen eta sentitzen duen adierazten lagunduko dioten galderak egin (Lk 10:25-28). Adibidez, honelako galderak egin: «Nola lagundu zaitu aipu honek Jehobaren ezaugarriren bat ikusten? Nola lagundu dizu biblia-irakaspen honek? Nola sentitzen zara hau ikasi ondoren?» (Es 20:5). Garrantzitsuena ez da ikasleak zenbat dakien, baizik eta dakiena zenbat maitatzen duen eta zenbateraino jarraitzen duen.\n6. Zergatik izan daiteke ona esperientzia duen berri-emaile bat biblia-ikastarora gonbidatzea?\n6 Biblia-ikastaroa zuzentzen duzunean, gonbidatzen al duzu irakasten esperientzia duen berri-emailerik? Hala egitean, galdetu ikastaroa zuzendu duzun moduari buruz zer pentsatzen duen eta Biblia ondo erabiltzen ari al zaren. Irakasle hobea izan nahi baduzu, apala izan behar duzu (Konparatu Eginak 18:24-26). Gero, galdegiozu bere iritzia. Ikaslea Bibliako egia ulertzen ari ote da? Era berean, astebete edo gehiago kanpoan egon behar baldin baduzu, eskaiozu ikastaroa zuzentzeko. Horrela ikastaroa erregularra izango da eta ikasleari ikastaroaren garrantzia azpimarratuko diozu. Ez pentsatu inoiz «zure» ikastaroa denik eta ezin duela beste inork zuzendu. Azken finean, ikaslearentzat hoberena nahi duzu egia ikasten jarraitu dezan.\nERAKUTSI IRAKASTEN DUZUNA SINETSI ETA MAITE DUZULA\nAipatu zure ikasleari bizimodua aldatu duten beste batzuen bizipenak. Horrela, biblia-printzipioak nola aplikatu ditzakeen ikusiko du (Ikusi 7-9 paragrafoak) *\n7. Zerk lagunduko dio biblia-ikasleari ikasten duena maitatzen?\n7 Biblia-irakaspenak sinetsi eta maitatzen dituzula ikusi behar du ikasleak (1 Ts 1:5, NW ). Orduan, errazagoa izango da berak ere ikasten duena maitatzea. Egokia bada, kontaiozu biblia-printzipioen arabera bizitzeak nola lagundu dizun. Horrela, Biblia berarentzat ere lagungarria dela ikusiko du.\n8. Zer gehiago egin dezakezu zure biblia-ikasleari laguntzeko? Zergatik?\n8 Biblia-ikastaroan zehar, ikasleak dituen antzeko arazoak jasan eta gainditu dituzten anai-arrebei buruz hitz egin. Ba al dago kongregazioan ikasleari lagunduko dion eredurik? Gonbidatu ezazu berri-emaile hori ikastarora. Edo bilatu itzazu jw.org-n «Bibliak biziak aldatzen ditu» ataleko bizipen animagarriak. * Artikulu eta bideo hauek Bibliari esker bere bizitza nola hobetu dezakeen ikusten lagunduko diote.\n9. Nola animatu dezakezu zure ikaslea bere familia eta lagunekin ikasitakoa partekatzera?\n9 Ikaslea ezkonduta baldin badago edo bikotea badu, hau ere ikasten ari al da? Hala ez bada, gonbidatu ezazu ikastarora. Anima ezazu zure ikaslea bere familia eta lagunekin ikasitakoa partekatzera (Jn 1:40-45). Nola? Agian honakoa esanez: «Nola azalduko zenioke irakaspen hau senide bati?» edo «Zer aipu erabiliko zenuke lagun bati ideia hau frogatzeko?». Modu honetan, ikaslea irakasle izateko prestatzen ariko zara. Orduan, baldintzak betetzen dituenean, kongregazioarekin batera predikatzen hasi daiteke. Galdetu ikasleari Biblia ikasi nahiko lukeen norbait ezagutzen duen. Hala bada, agian pertsona horrekin harremanetan jartzeko antolaketak egin ditzake. Horrela Nolakoak dira biblia-ikastaroak? bideoa erakutsi ahal izango diozu. *\nIKASLEA KONGREGAZIOAN LAGUNAK EGITERA ANIMATU\nAnimatu ikaslea kongregazioan lagunak egitera (Ikusi 10 eta 11 paragrafoak) *\n10. 1 Tesalonikarrei 2:7, 8aren arabera, nola imita dezake irakasleak Pauloren eredua?\n10 Irakasleak ikasleaz arduratu behar du. Izan ere, kongregazioko anaia edo arreba izan daiteke laster (Irakurri 1 Tesalonikarrei 2:7, 8). Ez da erraza munduko lagunak alde batera uztea eta Jehoba zerbitzatzeko beharrezkoak diren aldaketa guztiak egitea. Kongregazioan benetako lagunak egiten lagundu behar diogu. Egin zaitez zure ikaslearen laguna elkarrekin denbora pasaz, ez biblia-ikastaroan bakarrik, baita beste momentu batzuetan ere. Asteko beste egunen batean telefono dei, mezu edo bisita labur baten bidez, zure ikasleaz benetan arduratzen zarela erakutsiko duzu.\n11. Gure ikasleek kongregazioan zer edukitzea nahi dugu eta zergatik?\n11 Esaera afrikar batek dio: «Haur bat heztea herrixka osoaren lana da». Era berean, honakoa esan dezakegu: «Jesusen ikasle bat egitea kongregazio osoaren lana da». Horregatik, irakasle onak ikasleari kongregazioko anai-arrebak aurkezten dizkio. Horrela, hauek eragin ona izan dezakete ikaslearengan. Orduan, ikasleak anai-arrebekin egoteaz gozatu dezake eta hauek espiritualki eta emozionalki lagunduko diote. Gure nahia ikasle bakoitzak kongregazioaren parte dela nabaritzea da. Gainera, gure anaiarte goxo eta maitekorrera erakarria sentitzea nahi dugu. Ondorioz, Jehoba maitatzen lagunduko ez diotenekin harremana haustea errazagoa egingo zaio (Es 13:20). Lehengo lagunek baztertzen badute, Jehobaren erakundean benetako lagunak izan ditzakeela jakingo du (Mk 10:29, 30; 1 P 4:4).\nESKAINTZA ETA BATAIOAREN GARRANTZIA AZPIMARRATU\nPausoz pauso, bihotzez ikasten duen biblia- ikaslea bataioraino heldu daiteke! (Ikusi 12 eta 13 paragrafoak)\n12. Zergatik hitz egin behar dugu gure ikaslearekin eskaintza eta bataioaren garrantziari buruz?\n12 Hitz egin askotan eskaintza eta bataioaren garrantziari buruz. Izan ere, biblia-ikastaro bat zuzentzen dugunean gure helburua ikasleari bataioraino heltzen laguntzea da. Ikastaroa erregularki egiten hasi eta hilabete batzuetara, bereziki bileretara joaten hasi ondoren, ikasleak argi ulertu behar luke ikastaroaren helburua bera Jehobaren lekuko izaten laguntzea dela.\n13. Zer pauso ematen ditu ikasleak bataiatzeko?\n13 Bataiatu nahi duen ikasleak hainbat pauso ematen ditu bere helburua betetzeko. Lehenengo, ikasleak Jehoba ezagutu, maitatu eta berarengan fedea ipintzen du (Jn 3:16; 17:3). Orduan, Jehobaren eta kongregazioko anai-arreben laguna egiten da (Heb 10:24, 25; St 4:8). Gero, ikasleak jokabide txarrak baztertu eta bere bekatuengatik damutzen da (Eg 3:19). Gainera, besteei orain sinesten duenaz hitz egiten die (2 Ko 4:13). Azkenean, bere burua Jehobari eskaini eta hau bataioaren bidez erakusten du (1 P 3:21; 4:2). Hau bai dela egun pozgarria denontzako! Ikasleak bere helburua lortzeko pausoak eman ahala, zoriontzen jarraitu eta animatu aurrera egiten segi dezan.\nAZTERTU SARRITAN IKASLEAREN AURRERAPENA\n14. Nola neurtu dezake irakasleak ikaslearen aurrerapena?\n14 Pazientzia izan behar dugu ikaslea eskaintza eta bataioraino heltzen laguntzean. Baina, nolabait, Jehoba zerbitzatu nahi duen jakin behar dugu. Erakusten al du Jesusen aginduak obeditzen saiatzen ari dela? Edo Bibliako gauza interesgarriak bakarrik ezagutu nahi ditu?\n15. Nola ikusiko du irakasleak ikaslea aurrera egiten ari den?\n15 Aztertu sarritan ikaslearen aurrerapena. Adibidez, adierazten al du Jehobari buruz sentitzen duena? Egiten al dio otoitz? (Sal 116:1, 2). Gustatzen al zaio Biblia irakurtzea? (Sal 119:97). Bileretara joateko ohitura al du? (Sal 22:23 [22:22, NW ]). Beharrezkoa den aldaketaren bat egin al du bere bizimoduan? (Sal 119:112). Hasi al da ikasten ari denaz senide eta lagunekin hitz egiten? (Sal 9:2 [9:1, NW ]). Eta guztiaren gainetik, izan nahi al du Jehobaren lekuko? (Sal 40:8, 9 [40:7, 8, NW ]). Ikasleak ez badu hauetako arlo bakar batean aurrerapenik egiten, saiatu kontu handiz arrazoia zein ote den jakiten eta, ondoren, hitz egin horri buruz goxotasunez baina argi. *\n16. Zerk erakutsi dezake ikastaroa bertan behera utzi behar duzula?\n16 Noizbehinka galdetu zeure buruari ikaslearekin ikasten jarraitu behar al zenukeen. Galdetu honakoa: «Prestatzen al da ikastarorako? Joan nahi al du bileretara? Utzi al ditu ohitura txarrak? Utzi al dio erlijio faltsuaren parte izateari?». Erantzuna ezetz bada, berarekin ikasten jarraitzea busti nahi ez duen norbaiti igeri egiten irakasten saiatzea bezalakoa izango litzateke! Ikasleak ez badu ikasten ari dena benetan estimatzen eta aldaketak egiteko prest ez badago, zertarako ikasten jarraitu?\n17. 1 Timoteori 4:16aren arabera, zer egin behar dute biblia-irakasle guztiek?\n17 Ikasleak egiteko ardura dugu. Hau betetzea oso garrantzitsua da. Gainera, gure biblia-ikasleei bataioraino aurrera egiten lagundu nahi diegu. Horregatik Bibliak irakatsi dezan uzten dugu. Irakasten duguna sinetsi eta maite dugula ere erakusten dugu. Ikasleak kongregazioan lagunak egitera animatzen ditugu. Eta eskaintza eta bataioaren garrantzia azpimarratzen dugu ikaslearen aurrerapena sarritan aztertuz (Ikusi « Zer egin behar du irakasleak ikasleak bataioraino aurrera egiteko?» taula). Zoriontsu egiten gaitu biziak salbatzen dituen lan honetan parte hartzeak! Ahal dugun guztia egin nahi dugu gure biblia-ikasleei bataioraino heltzen laguntzeko.\nZer egin behar du irakasleak ikasleak bataioraino aurrera egiteko?\n1. Utzi Bibliak irakatsi dezan\nEz hitz egin gehiegi\nEskatu esperientziadun irakasle bati biblia-irakasle hobea izaten laguntzeko\n2. Erakutsi irakasten duzuna sinetsi eta maite duzula\nBibliak irakasten duena maite duzula erakutsi ikasleari\nIkasi dutena aplikatu duten beste batzuen bizipenak aipatu\nIkasten ari dena beste batzuei kontatzera animatu\n3. Ikaslea kongregazioan lagunak egitera animatu\nZure ikasleaz arduratzen zarela erakutsi\nBerarengan eragin ona izan dezaketen beste batzuk aurkeztu\nKongregazioaren parte dela sentitzen lagundu\n4. Eskaintza eta bataioaren garrantzia azpimarratu\nPausoz pauso, ikaslea bataiora zuzendu\nIzan eskuzabala zoriontzean eta animatzean\n5. Aztertu sarritan ikaslearen aurrerapena\nJehoba zerbitzatu nahi duen jakiten saiatu\nAurrerapenik egiten ari ez bada, hitz egin horri buruz goxotasunez baina argi\nZergatik ez du irakasleak gehiegi hitz egin beharrik ikastaroan?\nNola lagundu ditzakegu biblia-ikasleak kongregaziora gerturatzen?\nZergatik azpimarratu behar dugu eskaintza eta bataioaren garrantzia?\nsjj 79. KANTA Ardiei tinko irauten irakatsi\n^ § 5 Biblia-ikastaroak zuzentzen ditugunean, jendeari Jehobak nahi duen moduan pentsatzen, sentitzen eta jokatzen laguntzen diogu. Hau ohore handia da. Artikulu honek irakasle hobeak nola izan gaitezkeen aztertzen jarraituko du.\n^ § 4 Ikusi 2016ko Kristauon zerbitzu eta bizimodua lan-koadernoaren iraileko alearen «Baztertu hurrengo eragozpenak biblia-ikastaroa egitean» artikulua.\n^ § 8 Jo GURI BURUZ > BIZIPENAK atalera.\n^ § 9 JW Library® aplikazioan, jo MULTIMEDIA > BILERAK ETA PREDIKATZE-LANA > PREDIKATZEKO TRESNAK atalera.\n^ § 15 Ikusi aldizkari honen 2020ko martxoko alearen honako artikuluak: «El amor y la gratitud a Jehová conducen al bautismo» eta «¿Está usted listo para bautizarse?» («L’amour et la reconnaissance pour Jéhovah mènent au baptême» eta «Es-tu prêt pour le baptême ?»).\n^ § 77 IRUDIAREN AZALPENA: Biblia-ikastaroaren ondoren, esperientziadun arrebak ikastaroa zuzendu duen arrebari gehiegi ez hitz egiteko nola egin dezakeen azaltzen dio.\n^ § 79 IRUDIAREN AZALPENA: Ikastaroan zehar, ikasleak emazte hobea izaten ikasten du. Beranduago, ikasi duena bere senarrari kontatzen dio.\n^ § 81 IRUDIAREN AZALPENA: Ikasleak bilera-aretoan laguna egiten du eta beste momentu batean, bere senarrarekin batera, lagun berriaren etxean besteekin denbora pasatzeaz gozatzen du.\nPartekatu Partekatu Lagundu biblia-ikasleei bataioraino aurrera egiten (2. atala)\nw20 Urria 13.- 19. or.\nDuela ehun urte: 1920\nLagundu biblia-ikasleei bataioraino aurrera egiten (1. atala)\nJehoba bere erakundea zuzentzen ari da\nJainkoa zerbitzatuko al dute handitzean?\nTestua Argitalpenak jaisteko aukerak TALAIA (IKASTEKO EDIZIOA) 2020(e)ko urria\nAudio Audioak jaisteko aukerak TALAIA (IKASTEKO EDIZIOA) 2020(e)ko urria\nPartekatu Partekatu TALAIA (IKASTEKO EDIZIOA) 2020(e)ko urria\nTALAIA (IKASTEKO EDIZIOA) 2020(e)ko urria


"Osasunbideko buruek ez dute inolako planifikaziorik" - Nafarroako Hitza “Osasunbideko buruek ez dute inolako planifikaziorik” – Nafarroako Hitza\n“Osasunbideko buruek ez dute inolako planifikaziorik”\n2014, martxoak 07 nafarroa, Politika 292\nJon Apalategi (Ikaztegieta, 1957) familia medikua eta ELA sindikatuko kidea da. Iturramako osasun etxean lan egiten du. Osasunbideak egiten dituen politikak salatzeko sartu zen duela urtebete Nafarroako Osasun Plataforman. Egun, plataforman bat egiten dute hainbat sindikatuk, gobernuz kanpoko erakundek, gizarte mugimenduko kolektibok eta gaixo elkartek. Euren helburua: "Osasun sistema publikoaren aurkako erasoaren inguruko iritzi kritikoa sortzea eta gizartea mobilizatzea". Hileko azken asteazkenean elkarretaratzea egiten dute osasun etxeen aurrean, eta laster mobilizazio handi bat ere iragarri dute.\n« Nafarroan 69.000 gaixo inguru daude itxarote zerrendetan\nErtzik gabeko babeslekua »


harrigarri, Egilea hemen ZUZEU\nPolitika ekonomikorik onena estatu propioa edukitzea da - Ez da nik esandakoa, Kataluniaz ari zela, Kataluniako Ganberako Presidenta Mònica Rocak baizik: La millor política econòmica és la...\nHezkuntzaren lege berria: herri baten desagerpenean beste pausu bat\nHezkuntzaren lege berria: herri baten desagerpenean beste pausu bat - Egunotan hezkuntza lege berriaren proiektua dela eta erakusleihoan izan dugun zuztarrik gabeko eztabaidan ez zait iruditu funts...\nFikzioa? - Fikzioa baliabide ederra da errealitatea islatzeko. Irudimena dugulako sortu dezakegu fikzioa. Nik imajinazio ariketa bat proposatuko dizuet: Imajina dezagun, bada, Kataluniak bere ek...\nBaskongandiletan bederen, herria, nazioa, kultura, hizkuntza...-nahi duzuen bezala deitu- berrogei urteotan txikituta utzi duen estrategiak, paktismoak, Katalunian ere badu bere bertsio berr...\nZe aukera gelditzen zaigu herri libre eta justu batean euskaraz bizi nahi dugun euskaldunoi?\nze aukera - Alderdi abertzaleei begiratuta bederen, ikuspegia guztiz etsigarria da: Ezker abertzalea: Oinarriak handitzeko apustua egina dauka zertarako eta Madrilera joateko, zertarako eta lehe...\nErregeorde dixit - Ez gaude honez gero PNVren diskurtsoarekin harritzeko harekiko etsiak aspaldian jo baikintuen, politika orokorreko eztabaida edo deritzoten horretan entzundakoak entzunda amorru p...\nGalderak - Ze nolako estatua ote Carma Forcadell, Jordi Cuixart edo Oriol Junqueras bezalako pertsona on-onak kartzelan sartzen dituena? Zertan ari ote dira euskal herritarrak estatu horretan bert...\nEuskaraldia - Ezer baino lehen, zorionak, denbora luzez eta ilusio handiz ekimen honen prestaketa lanetan ibilitako hainbat eta hainbat gizon-emakumeri. Ekimen honetarako erakundeekin lortutako ados...\nEspainiak engainatu egiten du\nEspainiak engainatu egiten du - Horixe Carles Puigdemont Kataluniako presidentak aurten zer ikasi duten galdetu diotenean eman duen erantzuna. Testuinguru honetan eta hain modu esplizituan hain begi...\nEls carrers seran sempre nostres - Katalanen urteetako lelo nagusietakoa. Orain arte hori hala izan dela ez dago dudatan jartzerik, eta urte luzeetan, erregimen guztiz autoritario batean izanik ere, ...\nHaien esku dago\nHaien esku dago - Pasa den asteburuan GED herri ekimenak antolaturiko giza-kate erraldoi arrakastatsuaren ondoren erabakitzeko eskubidearen inguruan zenbait apunte ekarri nahi lituzke honako idatzi h...\nEtxea edukitzea zer den!\nEtxea edukitzea zer den! - Etxea daukanak kezka bakarra du eta da etxea garbi, aratz eta txukuna edukitzea. Etxerik ez daukana edo derrigortuta berea ez den beste etxe batean bizitzera kondenatuta d...\nZaku bete intxaur\nZaku bete intxaur - Iñigo Urkuiluk azken hilabete historiko hauetan izandako jarrerak ez du, beste behin ere, PNV zertan ari den eta zertara doan zalantzarako toki handiegirik utzi. Auzo-lotsa pas...\nPNVren porrota Kataluniako hauteskundeetan\nPNVren porrota Kataluniako hauteskundeetan - ...\nToledoko altzairua, katalanak eta euskaldunak\nToledoko altzairua, katalanak eta euskaldunak - Egia handia da errealitateak txiki-txikia uzten duela fikzioa, ez bada beti, gehienetan. Arrazoi dute asmamen zakua zirtzil eginda utzi arte astindu et...\nPNV Bitartekari? - Bitartekaritza, gatazka batean korapilaturik dauden bi alde negoziazio prozesu batean engaiatzeko eta, ahal dela, akordio batera heldu eta gatazka horri amaiera emateko xedez, neu...\nHitzen dantza pozoitua merkatu librean\nHitzen dantza pozoitua merkatu librean - Botere estamentuetan beti martxan den mekanika da, haientzat ezinbestekoa: Gai, arazo edo gatazka bati ekitean, lehenik eta behin hiztegi bat plazaratzen da...\nImajinatzen? Imajinatu 75. urte haren bueltan hego euskal-Herrian egiten diren bilerak guztiak (herri mugimenduak, ezker abertzale ingurukoak, PNVn....) guztiak euskaraz egiten hasten direla. Imajin...\n“Gu Kataluniarekin beti”\n"Gu Kataluniarekin beti" - Gauza on asko eta handiak dira Kataluniako prozesuak ekarri dizkigunak eta ez dira txikiagoak izango ekarriko dizkigunak, guztiak atzera-bueltarik gabekoak, honezkero Espai...\nEskerrik asko, EiTB\nEskerrik asko, EITB Asko dira, ezin konta ahala arrazoi dauzkagu EITBri eskerrak emateko, baina guztiak beste baterako utzita, eta ezinbestean, Kataluniako gaia bere bakarrean hartuta arituko gara or...\nDemokrazia salbatuz - Katalunia estatu idependentea izango da laster, aspaldian delako estatu independentea Katalunia. Kataluniak arazo ekonomiko larriak izan ditu urteotan, ez, berez pobre delako e...\nNazio forala eta aldebiko itunak\nNazio forala eta aldebiko itunak - Historia, irabazlearen iruzurrak haizu eta egiazko egiten dituen hori, beti izan da aginteak erabilitako tresna ezin baliotsuagoa. Iraganak dituen izurdurak, ertz...


Iker Markinez: «Euskaraz pentsatu, sentitu eta idatzitako errezeta liburu bat da» : Goierriko Hitza\nIker Markinez: «Euskaraz pentsatu, sentitu eta idatzitako errezeta liburu bat da»\nLabetik atera berria da Iker Markinez (Beasain, 1974) sukaldariaren lehenengo liburua: 'Euskal sukaldaritza praktikoa'. Gaur aurkeztuko du Mirentxu liburu dendan, 19:00etan.\nOrmaiztegiko Kuko jatetxeko Iker Markinez sukaldariak bere lehenengo liburua argitaratu du Ttarttalo argitaletxearekin; Euskal sukaldaritza praktikoa errezeta liburuaren oinarrian, azken zortzi urteotan Berria egunkarian argitaratu dituen errezetak daude. 16 euroan eros daiteke. Nola deskribatuko zenuke Euskal sukaldaritza praktikoa liburua? Euskaraz pentsatu, sentitu eta idatzitako sukaldari baten errezeta liburua da. 126 errezeta ditu, sei ataletan banatuta: entsaladak, barazkiak, pastak eta arrozak, arrainak, haragiak eta postreak daude. Praktikoa zergatik da? Edozein errezeta hartzen dela ere, oso eskura dauzkagun osagaiekin egindako errezetak direlako. Horrek praktikotasuna ematen dio. Euskaraz eta gaztelaniaz argitaratu duzu. Nik euskaraz idatzi dut. Nahiz eta sukaldari askok euskaraz hitz egin, askok gaztelaniaz idazten du, eta gero euskaratu egiten dute; baina galdu egiten da. Euskaraz idatziak eta euskaraz pentsatuak dira nire errezetak. Gaztelaniazko bertsioa ez dut irakurri baina ziur nago galdu egingo duela, ez da nirea izango. Oso euskara ulerkorrean idatzita dago. Produktuen hiztegia zaintzen dugu, baina idazteko era oso ulerkorra da. Euskara ulerkorrarekin eta osagai horiekin, praktikotasuna lortzen dut. Eta irakurleak irakurritakoa praktikan jartzera bultzatu nahi dituzu? Bai, praktikotasun horretatik praktikatzera bultzatu nahi ditut irakurleak. Liburu erabilgarria izatea nahi dugu. Hala ere praktikotasun horretan, niri gustatuko litzaidakeena da liburu honetatik irakurleek beraien errezetak osatzea. Argazkietan garbi irudikatu daiteke beste errezeta bat, osagaiak aldatuta. Praktikotasun hori bilatu dut, errezetak aldakorrak izan daitezen, erraz inprobisatzeko. Praktikotasun hori osagaietan ere zainduta dago. Adibideren bat jar dezakezu? Adibidez, atunik ez badut eta antxoak sartzea. Edo Idiazabal gazta, cherry tomatea ziazerba, ahate urdaiazpiko eta ziza entsaladaren errezetan, ahate urdaiazpikoaren ordez kokotxa bat edo otarrainxka bat jar diezaiokegu. Ideiak ematen ditu argazkiak berak. Azken batean, nire sukaldatzeko era islatzen da; inprobisazioa eta jolasa. Errezeta bat oinarri hartuta, beste bat egiteko aukera ematen dut osagaiak aldatuta. Liburua gaur aurkeztuko duzu Beasaingo Mirentxu liburu dendan. Argi neukan liburua nire herriko betiko liburu dendan aurkeztuko nuela. Nire lekua hemen dago eta lehenengo hemen aurkeztuko dut. Igandean, Ataungo liburu azokan izango naiz, erdi ataundarra naizenez. Lehenengoa eta azkenekoa izango al da liburua? Ez da izango azkena; denborarekin beste estilo bateko zerbait idazteko gogoa badaukat.


Metalurgia - 13 - Aste Santua - Arrosa\nMetalurgia – 13 – Aste Santua\nUdaberria heldu da eta horrekin batera baita Aste Santuko oporrak ere! Hortaz, ziurrena da hurrengoko pare bat asteetan programa berririk ezin grabatzea. Baina lasai, gaurkoa programa luze eta kargatua izango baitugu, askoren ahoetan dagoen Iron Maiden taldearen eskutik datorren kontzertua dela eta, Erreportai dotorea prestatu baitiegu. Musika mordoa, beraz, beste pare bat kontzertuen informazioarekin batera, Hamlet madrildarrak eta Amaranthe suediarren eskutik. Goza ezazue, eta ondo pasa Aste Santuan!\nPosted in MetalurgiaTagged #Amaranthe #aste santua #Hamlet #Iron Maiden #Metal #Metalurgia #musika #rock\nBidasoa attak! - Punk Frantzian 1977-1983\nMetalurgia – 16 – Insomnium\nMetalurgia – 10 – Martxoak 1


entitate | Irutxuloko Hitza\nEtiketen Fitxategia | entitate\nBanatuz, Kutxa pribatu bilakatzearen aurkaBy Irutxuloko Hitza on 2012/07/18 in Gizartea, Paperekoa Erakundeko bezeroen plataformak funtzio sozial eta publikorako aurrezki kutxa modura jarraitzea nahi du. Kutxak ez-ohiko batzarra egingo du hilaren 26an. Bertan erakundearen estatutuetan barneratu nahi dituzten hainbat aldaketa eztabaidatuko dituzte. Banatuz Kutxako bezeroen plataformak salatu duenez, horien artean, Kutxa fundazio pribatu bilakatzea dago. Idatzi baten bidez ezagutzera eman dutenez, izaera aldatu eta fundazio sozial eta [...]\nBoluntariotza entitateen azoka egingo dute, larunbatean, BulebarreanBy on 2012/06/13 in Gizartea Sareginez-ek boluntariotza entitateen azoka antolatu du larunbaterako. Boluntariotzak arlo anitzetan egiten duen lana ezagutaraztea eta gizarteratzea helburu du ekimenak. Esaterako, gizarte bazterkeriaren aurkako borroka, gaixorik edo ezintasuna duten pertsonei laguntza edota garapenerako lankidetza eta heziketa. Azoka, Bulebarreko kiosko ondoan egingo dute, 11:30etik 19:30era bitartean. Sareginez Gipuzkoako boluntarioen eta boluntariodun entitateen sarea da. Antolakuntzan, Gizalderen eta [...]\nTweetstream\tViewing item 1 to 5 (of 5 items) Aitor Manterola posted an update in the group Futbolsofatzen 10 minutes ago\n’Hartu arnasa lasai’ http://futbolmamia.com/hartu-arnasa-lasai/ Zaragoza-Athletic partidaren kronika. Aitor Manterola posted an update in the group Futbolsofatzen 46 minutes ago\n2.B mailako 2. multzoan: Alaves, Eibar, Athletic B, Lleida igoera jokatzera (bihar zozketa). Izarra, Osasuna B, Teruel, Racing B, behera. Zaragoza Bk jokatuko du ez jaisteko promozioa. Aitor Manterola posted an update in the group Futbolsofatzen 49 minutes ago\nBeñat Zamalloa Akizu posted an update in the group Artea, literatura, kultura generalean… 57 minutes ago\nJuanma Gallego posted an update 13 hours, 33 minutes ago


“Gu oso konplikatuak gara baina pertsona sanoak eta sinpleak gustatzen zaizkigu” | Hitzen uberan\n← Yoseba Peñari elkarrizketa Irakurrieranen\nKaspar Hauser, misterio baten oihartzunak →\n1920. Maria Garrastazu hamasei urteko gazte bat da eta Zestoako bainuetxean ari da lanean. Monsieur Perrin deritzan bezero batek, dandya izatez eta ispilu marka bateko saltzailea ogibidez, berarekin lan egitea proposatuko dio. Gurasoak Aizarnako baserrian utzita, bere bizitzako lehen bidaiari ekingo dio Maria gazteak, lehenik Biarritzera eta gero Parisera eramango duena. “ Ispiluak eta itsasoak (Elkar) nobela ez da bidean gehiegi zentratzen”, Joxean Agirrek azaldu digunez. “Baina oso bisuala da istorioa. Marrazkilari batentzat adibidez, oso egokia”. Gazteei zuzenduriko kontakizun hau saga baten lehen alea da.\nMaria Garrastarzu nobelako protagonistak bezalaxe, zure amak ere Zestoako Bainuetxean egin zuen lan.\nAdin eta garai horretan aritu zen Zestoan lanean. Aizarnakoa zen eta garai hartan eskualde horretako emakume gehienak handik igaro ziren. Hogei bat hotel eta ostatu egon ziren orduan Zestoan (XX. mendeko 20ko eta 30eko hamarkadetan).\nAmaren oroitzapenak baliatu dituzu akaso?\nGure ama oso emakume hiztuna zen. Asko hitz egiten zuen familiaz, baina ezer gutxi dakigu garai hartan egin zuen lanaz. Guk ere ez genion galdetzen. Hil arte gurasoei ez zaie ezer galdetzen.\nZenbat kontu galduko ziren horrela.\nAskotan esan izan diot arrebari. Ezkondu aurretik, gure amak izango zituen nobio pare bat, ezta? Baina ez dakigu ezer ez.\nDena den, bera izan al da nobela honi ekiteko akuilu nagusia?\nEz du zerikusirik izan. Orain oso zaila egiten zait nobelaren sorburua zehaztea baina esango nuke bestela etorri zela kontakizun honen ideia. Izenburuan agerikoa denez, bi gai nagusi daude nobela honetan: bat ispiluei buruzkoa da eta bestea talasoterapien ingurukoa. Seguraski talasoterapiarekin hasiko nintzen. Horri buruzko zerbait irakurri nuen eta apunte batzuk hartu nituen. Ozeanoa itsasoa Alessandro Bariccoren nobela ere orduantxe irakurri nuen.\nGarai beretsuan antzeko lanetan aritu zen arren, Maria Garrastarzu pertsonaiak ez du zure amaren ezaugarririk orduan.\nAizarnakoa zen, baserritarra, bainuetxe batean lan egin zuen garai hartan eta kito. Mariaren pertsonaiak hala ere ez du konplikazio handiegirik. Monsieur Perrin pertsonaia maskulinoak badu beste konplexutasun bat. Ironia, zinismoa, umorea… Nik neuretik ipini diodana. Umore esajeratu hori. Maria ordea naturala da, freskoa.\nHala da, bai. Eta Monsieur Perrin aldiz dandy bat. Eta dandya ez al da artifizioaren kulmena?\nOrduko dandyak gaurko hipsterrak dira.\nHori da. Horrelako gizon heldu batek halako grazia aurkituko dio neska sotil gazteari. Guri ere gertatu izan zaigu. Gu oso bihurriak eta konplikatuak gara baina pertsona sanoak eta sinpleak gustatzen zaizkigu.\nOndo funtzionatzen du kontraste horrek: Maria gaztearen xalotasuna eta Monsieur Perrin zaharraren eskarmentua.\nAdos nago. Anbiguo samarra da Perrin. Bainuetxeetan aspertu egiten da baina Zestoan Maria gaztearekin konektatu egingo du. Oso ondo pasatzen du berarekin. “Ni neska honekin ondo ibiliko nintzateke batetik bestera eta lan bat eskainiko diot”. Eta Zestoatik Biarritzera joango dira lehenik eta Biarritzetik Parisera ondoren.\nSinpatikoa izanik ere, oso istorio sinplea da. Kontakizun bakarra izango banu, beharbada gizendu egingo nuke. Baina hiru liburu egiteko asmoa dut eta komeni zitzaidan lehena sinple eta azkar joatea.\nIspiluak eta itsasoak (Elkar) nobelak segida izango du orduan?\nBai, bestela oso arraro geratuko litzateke, ezta? Nobelak ez du bukaera garbirik. Begira, Goldsmithen ikaslea (Elkar, 2017) bukatu nuenean konturatu nintzen lurralde berean nenbilela, mugitu gabe apenas. Aldatzearren, politikarekin obsesionatuta dagoen tipo baten inguruko istorioa idaztea erabaki nuen. Gure belaunaldiak bizitza osoa pasa du politikarekin obsesionatuta eta horretaz idatzi nahi nuen. Buruan banuen ideia baina ez nuen formula egokirik aurkitzen. Ez nuen kronika moduko bat edo errelato errealista bat idatzi nahi, nobela itxura eman nahi nion obsesio horri. Kolpetik hasi gabe, xumeagoa izango zen beste zerbait idazteari ekin nion. Gauza txiki bat. Eta horrela hasi nintzen Ispiluak eta itsasoak idazten. Nobela sinple hauek egitea lasaigarria da niretzat. Ez dut burua asko nekatu beharrik. Istorio polit bat idatzi behar duzu. Kito. Kasu honetan, didaktiboa ere bada. Gazteei azaldu nahi diet gizartean badirela estratu batzuk, klase diferentziak, aberatsak eta pobreak… Ahalegin hori ere badago nobela honen atzean.\nKontraste handiko garaia\n1920an, bi gerra handien arteko garaian kokatu duzu nobela. Ez da oso garai ezaguna gurean, ezta?\nArtistikoki urte esanguratsuak izan ziren Parisen. Aberatsek txanpaina edan gabe pasa zuten Lehen Mundu Gerra baina guda giroa bukatu zenean sekulako festan murgildu ziren. Europan oso garai indartsua izan zen hura, kontraste handikoa.\nMunduaren akaberak ospakizunean harrapa gaitzala, pentsatuko zuten.\nBai, hala da. Bestetik, klase diferentziak agerikoagoak zirela uste dut.\nAizarna eta Biarritz ere aski ezberdinak izango ziren. Belle Epoque garaiko Biarritz irudikatu duzu. Modernoa eta kosmopolita. Aizarnan aldiz, errepidea egin gabe zegoen oraindik.\nArgi indarrik ere ez zen.\nMaria liluratuta dago itsasoarekin. Aizarnako neska gazte batek itsasoa urrun ala gertu al zuen garai hartan?\nUrrun. Ez bazuen senideren bat kostaldean, ez ziren maiz hurbilduko itsasaldera. Zaila da imaginatzea. Joango ziren, baina tira.\nItsasoari dagokionez, betiko zera horiek jaso ditut nobelan: itsasoa beti bat izanik ere beti dela diferentea, itsasoari begira bat ez dela sekula aspertzen, itsasoaren aurrean gaudenean gure baitara sartzeko joera dugula…\nItsasoa ez da beti kontu bukoliko bat izan.\nAlderantziz. Itsasoa beti izan da gauza beldurgarri bat, munstroz beteta. Hori oso ondo azaltzen du Alessandro Bariccok Ozeanoa itsasoa liburuan.\nArrantzaleentzat ere ez da kontu samurra.\nManuel Rivasek badu ipuin bat non arrantzale bat agertzen den. Itsasoa kabroia dela esatera dator. Lan egiteko toki arriskutsua behar du izan. Turistaren ikuspuntuarekin aldatu egin zaigu itsasoarekiko dugun irudia. Gaur egun miresmena da nagusi.\nMiresmen horrek ekarri zuen bainuetxeen gainbehera. “Ur termalen aroa bukatzera doa itsasoko bainuen mesedetan”, Monsieur Perrinen hitzak dira hauek.\nDiskurtso chauvinista bat dago horren atzean: Zestoako bainuetxea Espainiako onena izango da baina ez du zerikusirik Biarritz, Wiesbaden edo Europako beste batzuekin. Bestetik, egia da Biarritz toki esanguratsua zela orduan. XX. mende hasieran, tren bat etortzen zen zuzenean Moskutik Biarritzera. Jende ospetsua hurbiltzen zen. Némirovskytarrak, adibidez. Gerra aurretik ere idazle pila bat ibili zen.\nNémirovskytarrak aipatu dituzu. Zure nobeletan margolariak eta idazleak agertu ohi dira. Ispiluak eta itsasoak honetan ere garaiko artisten aipamenak batu dituzu. Gertrude Stein idazlea, esate baterako.\nSteinek Amerikatik jo zuen Parisera. Garai hartan, artista onenak Parisen zeuden.\nParisera, Cavriolet batean\nMonsier Perrinek eta Maria Garrastarzuk Zestoa-Biarritz-Paris bidaia osatuko dute autoz. Road movie baten itxura du nobelak.\nCavriolet bat du Monsieur Perrinek! Hala ere, kontakizuna ez da bidean gehiegi zentratzen. Zestoatik Biarritzera adibidez, lau lerrotan doaz. Eta handik Parisera, hamar lerrotan. Baina oso bisuala da istorioa. Marrazkilari batentzat adibidez, oso egokia. Mariaren gurasoak ere irudi batzuk dira. Aitaren txapela, amaren mantala…


Raymond Radiguet - Wikipedia, entziklopedia askea.\nRaymond Radiguet (Saint-Maur-des-Fossés, Frantzia, 1903ko ekainaren 18a - Paris, Frantzia, 1923ko abenduaren 12a) frantses idazlea izan zen.\nSaint-Maur-des-Fossés, 1903ko ekainaren 18a\nParis, 1923ko abenduaren 12a (20 urte)\nIrène Lagut (en)\nidazlea, kazetaria, poeta eta eleberrigilea\nLehen Mundu Gerraren ondorengo bere bizieran oinarritu zen Le diable au corps (1923, Deabrua gorputzean) gazte baten gorabeherei buruzko liburua idazteko. Sukar tifoideak jota hil ondoren argitaratu zuten Radiguetek idatzitako bigarren eleberria: Le bal du comte d´Orgel (1924, Orgeleko kondearen dantza).\nWikimedia Commonsen badira fitxategi gehiago, gai hau dutenak: Raymond Radiguet\nAzken aldaketa 20 martxoa 2019(e)an, 05:47(e)tan\nOrriaren azken aldaketa: 20 martxoa 2019, 05:47.


Gipuzkoako Mintzalagunak: 2016/06\nAstigarragako bidelagunei omenaldia\nEkainaren 17an bidelagunei eskainitako omenaldian irakurritako testu benetan ederra hementxe entzun dezakezue. Irakurtzea nahiago baduzue berriz:\nUrola-Kostako amaiera ekitaldian ipuin kontalaria lagun\nEkainaren 16an Mintzalagun programaren ikasturte amaierako ekitaldia egin genuen Orion. Iñaki Carretero ipuin kontalari oriotarraren “Gazte euskaldun baten istorioak” ipuin saioaz gozatu eta mokadutxo bat janez eman genion amaiera ikasturteari mintzalagunok. 40 pertsona inguru elkartu ginen joan den asteko ekitaldian.\nMendi buelta ikasturtea bikain amaitzeko Urola Kostako mintzalagunek!\nDatorren larunbatean, hilak 18, Herniora igoko gara tipi-tapa! Azkoitiarrak Errezildik eta kostaldekoak berriz, Iturriotzetik. Behin denok Zelatunera iritsitakoan tontorra gure zain izango dugu!\nIbilalditxoa amaitzen dugunean hamarretako ederra izango dugu zain Zelatuneko bordan!!! Aitzakiarik ez, beraz!!!\nIkasturte amaierako festa Astigarragan!\nIkasturte amaiera dela medio, Astigarragako AEK-k Gurasolagun egitasmoan parte hartu dutenei eskerrak eman nahi izan dizkie. Batetik, Gurasolagunei zuzendutako askari handi bat antolatu du. Egitasmo horretan euskara praktikatu nahi dutenek parte hartzen dute, kasu horretan guraso direnek. Ikasturtean zehar, astean behin gelditzen dira, bai haur, bai gurasoak, eta euskaraz mintzatzen dira. Hori dela eta, amaiera emateko pasa den ostiralean, Astigarragako frontoian, arratsaldeko 17:00etan, ekitaldi bat antolatu zen eta, bertan, Xaguxarren eskutik jana eta haurrei zuzendutako jolasak izan ziren.\nBestetik, datorren ostiralean, hilaren 17an, mintzalagunekin poteo bat egingo da eta, horretaz gain, bidelagunei omenalditxo bat egingo zaie. Horiek ere euskara praktikatzea izan dute helburu, baina helduak bakarrik dira partaide. Omenaldia Barandiaran plazan izango da arratsaldeko 19:00etan eta poteoa 19:30ean.\nEgitasmo horietan parte hartu nahi dutenek orain ere aukera dute, izan ere, udan Gurasolagun zein Mintzalagun izateko aukera dago eta, horretarako, Astigarragako AEKn ekainaren 30era arteko epea dago izena emateko.\nEkainean ekintza ugari Andoainen!\n-Ekainaren 4an: Ondarreta ikastetxearen jaialdia zela baliatuz, ikastetxeko Guraso Elkarteak, udalak eta Andoaingo AEKk Mintzodromo bat antolatu genuen.\n-Ekainaren 6an: Ipar Martxa praktikatu nahi dutenei eskainitako ikastaroa antolatu zen. Hemendik aurrera, astean behin geratuko gara praktikatzeko eta elkarren artean euskaraz aritzeko.\n-Ekainaren 8an: Sendabelar eta ukendu tailerra egin genuen. Eta bertan, Gurasolagun Pasaporteko ekintza guztiak egin zituzten bi familiei herriko aldizkari eta egunkariko harpidetza bana oparitu genizkien.\nOrain, ikasturte amaierako festa besterik ez da falta!\nUrola-Kostako amaiera ekitaldian ipuin kontalaria ...\nMendi buelta ikasturtea bikain amaitzeko Urola Kos...


S2V taldea, Gamegune 20 txapelketan nagusi | Gamegune\nEuskal Encounterren baitan burutu den Gamegune 20 lehiaketaren finalean, S2Vesports nagusitu da Kawaiikiwis taldeari irabaziz. Mila esker bertan parte hartu duzuen guztioi! Ikusgarria izan da eskaini diguzuen jokoa!\nGamegune vs Euskal Encounter txapelketa honetan, ekimen biek antolatutako partidak jokatu dituzten taldeak jarri dira aurrez aurre. Eta emozioz beteriko finalak eman dio amaiera Circuito Tormenta lehiaketaren udako denboraldiari.\nAurten, lehen aldia izan da Gamegune eta Euskal Encounter Circuito Tormentaren League of Legends txapelketaren barruan lehiatu direla, Barón kategoriaren barne. Kirol elektronikoen alde egiten dugun apustuaren aitorpena izan da hori, eta aho zapore bikaina utzi gaitu.\nGuztira, 57 izan ziren lehiaketa honetan parte hartu duten taldeak. Gainera, kanporaketa lehia biziak ikusteko aukera izan dugu.


Soldatak Bermatzeko Funtsak sei hilabetean kontsumitu du ekitaldi osorako aurreikusitako aurrekontuaren %68. | Consumer\nSoldatak Bermatzeko Funtsak sei hilabetean kontsumitu du ekitaldi osorako aurreikusitako aurrekontuaren %68.\nErakundeak erreserbak egin ditzake ordainketei aurre egiteko\n2009ko lehen sei hilabeteetan izan den krisi ekonomikoak eta enplegu-suntsitzeak eragina izan dute Soldatak Bermatzeko Funtsean (Fogasa); izan ere, urte erdian ekitaldi osorako aurreikusitako aurrekontuaren ia %68 kontsumitu du, 375 milioi euro baino gehiago, eta 551,2 milioi euro programatu dira. Gastatutako zenbatekotik, 124,635 milioi euro soldaten prestazioak izan ziren, eta 250,348 milioi euro kalte-ordainen ordainketei dagozkie. Aurreikuspenen arabera, fondoa, lehen aldiz denbora luzean, erreserben zati bat erabili beharko da.\nEkainera arte, prestazioak % 86 handitu ziren 2008ko epe berarekin alderatuta; eragindako langileak, berriz, 81.168 izan ziren, eta iazko lehen seihilekoan, berriz, 39.339. Denbora horretan 42.896 espediente izapidetu ziren, 2008ko lehen seihilekoan baino %96 gehiago. Denboraldi horretan, 21.858 espediente baino ez ziren bideratu. Lan Ministerioak baztertu egin zuen datu horien aurrean zerbitzua gainezka egotea, nahiz eta iturri horiek berak onartu zuten “arazo puntualak” gertatzen ari direla Alacant, Bartzelona edo Valentzian.\nEspedienteak izapidetzeko batez besteko denbora hiru egunez luzatu zen aurtengo urtarriletik maiatzera bitartean, 2008ko epe berarekin alderatuz gero, 42,9 egunez batez beste, eta 45,7 egunez gaur egun, Lan Ministerioko iturrien arabera. Horrek oso eragin txikia eman zion egoera horri erakundearen funtzionamenduan. Zenbait urtetan metatutako erreserba-funtsak 4.600 milioi eurorainoko likidoa zuen 2009ko lehen hiruhilekoan, Espainiako Bankuan zor publiko gisa gordeta.\n27.904 enpresek aurtengo urtarriletik ekainera bitartean egindako erretratu robotak 25 langile baino gutxiagoko enpresa batenak jaso zuen Fogasaren laguntzaren bat —2008ko denboraldi berean baino ia bi aldiz gehiago (15.117 enpresa)—. ETE horiek 245 milioi euro jaso zituzten ekainera arte, gastatu diren 375 milioietatik, guztizkoaren %65,3. Sektoreka, kaltetuenak zerbitzuak izan dira (152,7 milioi euro); ondoren, industria (129,5 milioi), eraikuntza (84,3 milioi) eta nekazaritza-sektorea (8,3 milioi euro).\nPrestazio-bolumen handiena duten autonomia-erkidegoak Katalunia (70,5 milioi euro), Valentziako Erkidegoa (59,8 milioi), Euskadi (40,3 milioi), Madril (34,4 milioi), Andaluzia (28,1 milioi) eta Gaztela-Mantxa (24,9 milioi) izan ziren. Autonomia-erkidego horiek aurtengo lehen seihilekoan ordaindutako zenbatekoaren %69 bildu zuten. Gainerako erkidegoak 22,2 milioi Balearretakoak eta 3,2 milioi Kantabriakoak dira. Ceuta eta Melilla itxi dute, milioi bat baino gutxiagorekin.\nfondo de garantía salarial-eu kontsumituta meses-eu millones de euros-eu presupuesto previsto-eu


GABA BELTZA | Debabe Udal Euskaltegia\n← ARRANTZAREN ETORKIZUNA EUSKAL HERRIAN\nFUTBOLA EGUNERO →\nBadira urte batzuk festa garrantzitsu bat ospatzeari ekin geniola urriaren 31an. Santu Guztien Egunarekin batera, hildakoei aipamen berezi bat egiten hasi ginen munduko lurralde desberdinetan. Halloween izenarekin ezagutzen dugun festa hain zuzen ere. Irlandako etorkinek Ipar Amerikara eramandako ohitura izan zen, eta jada gure herrietan Gaba Beltza edo Gau Beltza bezalakoak entzuten hasi gara. Baina zergatik aldatu izena gurea ez den ohitura bati?\nBadirudi ez dela nahikoa gure senide edota lagunei mendietara, kanposantuetara edo lurperatuak dauden lekuetara loreak eramatea azaroaren 1ean. Dena nahasten hasi gara, gure egutegietan Santu Guztien Eguna jarri beharrean, Gaba Beltza jartzen hasi garelako.\nEzjakintasuna dela bide, batzuen ustez, Gaba Beltza mitologiarekin, sorgin eta akelarreekin zerikusia duen festa da, gure kaleak misterioz betetako pasarteek betetzen dituzteleko. Baina ez ote ginen sorginen sorginkeriak egiten hasiko?\nZalantzan jartzen dut Gaba Beltzak gure kultura eta ohiturekin zerikusirik ote duen. Beste edozein festa komertzialek bezala nahi zehatz batzuk osatzeko sortu dela uste dut, Maiteminduen Eguna sortu zen bezala, adibidez. Horretaz ere gauza asko aipa ditzakedan arren, aurrekoari jarraituko diot. Kostaldeko herri txiki eta zoragarri batean, esaterako, Gaba Beltza delakoa antolatzen hasi dira. Haur, gazte zein helduek, taberna zein tabernariek, denda zein dendariek hartuko dute parte beltz eta laranja koloretako jantzi eta objektuekin.\nHas gaitezen denok logika pixka batekin jokatzen gurean eta aldrebeskeriak egiteari uzten. Zaindu ditzagun gure ohiturak eta has gaitezen gure nortasunaren zapaltzaileak baztertzen, gure kulturak eta izateak eskertuko digu-eta. Abestiak esango lukeen bezala: Nor gara gu? Zer gara gu?…


IRRATIA | Bigarren kafea\nGorputzak egiten dizkigun «kukuak» entzutearen garrantzia\nBigarren Kafea|2020/06/23 Eguneratua:\n'Bi urte, lau hilabete eta egun bat'\nNaiz Irratia |2020/06/22 Eguneratua:\nAsteazken honetan, ekainaren 24an, estreinatuko da Donostiako Giza Eskubideen Zinemaldian Lander Garrok zuzendutako 'Bi urte, lau hilabete eta egun bat' dokumentala. Lander Garro zuzendaria eta Kontxita Beitia gonbidatu ditugu gurera.\nAfrikak ere badu ura\nBigarren Kafea|2020/06/19 Eguneratua:\nBigarren Kafea|2020/06/18 Eguneratua:\nDolua ez da gainditu beharreko prozesua\nBigarren Kafea|2020/06/17 Eguneratua:\nPello Reparaz: «Jendeari zerbait ezberdina ikusteko jarrerarekin etortzeko eskatuko nioke»\nNAIZ Irratia|2020/06/17 Eguneratua:\n«Guretzat inflexio puntua hau da, hona iritsi nahi genuen». Konfinamendu osteko lehen kontzertua emateko gogo biziz daude Zetak taldekoak, Pello Reparazek NAIZ Irratian azaldu duenez. NAIZ Kontzertuetako saioa asko landu dutela dio eta jendeari «zerbait berezia» ikusteko prest joateko deia egin dio. Primiziatxo bat, Jon Maia bertsolaria ere Sanagustineko taulan izango da ostiralean.\nJon de la Cuesta: «Ardura aldetik saltoa eman dut Benidorm telesailarekin»\nBeñat Rodriguez «Bizipen ezkorrek errazago bultzatzen naute sortzera»\nBigarren Kafea|2020/06/16 Eguneratua:\nLurraren zaintza: Lurra ere, erdigunean\nBDSM sexu joko sorta ezagutu dugu\nOrria 2/ 8


2018 uztailak 8 entzierroa: Sanferminetako bigarren entzierroa Iruñean | Herriak eta hiriak | EITB\nBost pertsona eraman dituzte ospitalera hartutako kolpeengatik, baina ez adarkaturik izan.\nSanferminak: igandeko programa, uztailak 8\nCuatro heridos por contusiones en el segundo encierro\nSan Fermin jaietako bigarren entzierroa\nAtzean geratu den zezen bat izan da Iruñeko sanferminetako bigarren entzierroko protagonistetako bat. Horrez gain, euria egin du etengabe, eta horrek ere eragina izan du 2 minutu eta 56 segundo iraun duen lasterketan. Avilako Jose Escolar ganadutegiko zezenek hartu dute parte.\nZezen-taldea luzatuta joan da hasierako metroetan, ibilbidean arrisku handirik eragin gabe. Zezenak 2 minutu eta 22 segundotan iritsi dira plazara; atzean geratu denak, berriz, 10 segundo gehiago behar izan ditu heltzeko, eta ondoren, beste 24 zezentokira sartzeko. Izan ere, atzera egin du hainbat aldiz eta bitan irristatu da.\nEuria dela eta lurra bustita zegoenez, korrikalari ugari erori dira. Horietako bat zezen-talde osoak zapaldu du Estafeta kalean. Dena den, lehen datuen arabera, ez da inor adarkadaz zauritu. Lau pertsona eraman dituzte ospitalera entzierroa amaitutakoan.\nDebako 43 urteko gizon bat eraman dute, orkatilan kolpea izan duelako udaletxeko eremuan; Badajozetik etorritako 29 urteko gizon bat ere ospitaleratu dute, ezker sorbalda luxatu zaiolako Telefonica inguruan; toki berean, 45 urteko iruindar batek garezurrean kolpea jasan du; azkenik, New Yorkeko 40 urteko beste gizon bat eraman dute erietxera, Santo Domingotik buruan kolpea zuela. Azkenik, Zamorako Morales del Rey herriko 20 urteko neska bat ere artatu dute, kolpe arina zuelako.\nZezenek ibilbidea batera hasi dute\nAnimaliek elkarrekin egin dituzte entzierroaren lehen metroak, bi zezen buruan zirela. Mercaderes kaleko tartea ere berdin egin dute, apur bat gehiago luzatuta, eta bat atzetik zihoala.\nZezenek garbi igaro dute Mercadereseko bihurgunea, erori eta harresiaren aurka jo gabe, nahiz eta lurra bustita egon. Hala, taldea hautsi gabe egin dute aurrera Estafeta kalean.\nTelefonicako tartetik pasa eta gero, zezenek plazako bidea hartu dute. Gune horretan, hainbat eroriko izan dira eskuineko aldean, baina zezenek ez diete jaramonik egin.


Emozio hezkuntza: huts egiteko beldurrik ez! – Irunero\nPosted on 2014(e)ko apirilak 12 by Irunero\nEmozioen erregulazioa ezinbestekoa da haur eta gazteak zoriontasun bidean ipin-tzeko. Hona zenbait pista adimen emozionala garatzen laguntzeko:\n• Giro egoki bat landu behar dugu emozionalki seguru senti dadin. Haurrak bere sentimendu eta emozioak adierazteko espazio bat baduela sentitu behar du. Ondorioz, helduok haurra edozer gauza eginda edo esanda ere, den bezala maitatu behar dugu eta aintzakotzat hartu, laguntzen ahaleginduz. Hezkuntza seguru batek sentsibilitatea, disponibilitatea eta eskuragarritasuna eskatzen ditu.\n• Txikitatik haurrei erakutsi behar zaie sentitzen dutena hitzez adierazten. Kon-tzeptu emozionaletan ere hezi behar ditugu. Adibidez: haur txikiek gauzak zer diren galdetzen dute eta guk erakusten diegu: “Hori haritza da eta ezkurrak ematen ditu”. Emozioekin berdin egin behar dugu: otsoaren ipuina kontatzean beldurra sentitzen badu, “zer sentitu duzu?” galdetu eta hori beldurra dela adierazi behar diogu. Emozioa sentitzean ere, “zeren beldur zara?” Horrela emozio ezberdinak eta egoera ezberdinetan izendatzen jakingo du: Haserre nago! Pozik nago! Beldur naiz!\n• Emozioak izendatzeak onartzen eta ulertzen lagunduko dio. Emozioak senti-tzea normala dela ohartarazi behar diogu. Mezuak argia izan behar du: “Zer, haserre zaude? A! haserretzea normala da, ni ere haserretzen naiz.”\nHaur handiagoei esplikazio zabalagoak eman ahal dizkiegu: haserretzen gara zerbait edo norbait defendatu nahi dugulako, beldurtzen gara gure burua babestu nahi dugulako, triste gaude gertatu zaiguna onartzeko denbora behar dugulako….\nHaurrak bi urte bete arte, berriz, erregulazio emozionala helduaren gorputzaren bidez egiten da: besarkada lasaiak, begirada maitagarri eta erlaxatuak, abesti goxoak, kulunka erritmikoak…\n• Haurrari ez diogu “ez beldurtu” esan behar. Sentimendua ez da joango guk ez sentitzeko esaten badiogu ere. Askotan maite dugun haurra babesteko esaten ditugu halakoak, baina horrela ez diogu laguntzen. Emozioak ez onartzeko joera areago diezaiekegu eta duten energia ez da era zuzenean bideratuko. Emozioak baimentzen ez badizkiegu, maiz haurrek somatizatzen dituzte: buruko edo tripako minak, pixa edo loaren nahasketak..\n• Haurrak emozioak sentitzea normala dela ikusi behar du, baina argi edukiz horrek ez duela eskubiderik ematen edozer gauza egiteko edo emozio horretan luzaz geratzeko. Haserretzean ez da jo behar; beldurra normala da, baina gainditzen ikasi behar dugu; poza ona da eta pozten gaituzten gauzak bizi behar ditugu, baina ondokoa kontuan hartuz. Intentsitatea eta iraupena erregulatu behar dira: ezin ditugu gauzak bota haserre gaudelako, ez eta triste gaudenean egunak triste pasa ere. Gizarteak arauak ditu eta denok ongi konpontzeko betetzea ezinbestekoa dela helarazi behar zaie. Honetarako, enpatia funtsezkoa da: besteen emozioak uler-tzeko eta lekuan jartzeko ahalmena da.\n• Aipatu ditugun puntuak lantzen badira, emozioak sortzen duen energia era positiboan bideratzen ikasiko du, bere buruarekin ongi sentitu eta maila sozialean onartuta. Hartara, estrategia ezberdinak daude eta esperientziak asko laguntzen du. Hala ere, emozioak erregulatzen ikasteko aipatu ditugun pausoak ematea fun-tsezkoa da. Emozioak izendatuz, onartuz, ulertuz eta mugak ikusiz erregulatzen dira.\n• Bestalde, argi utzi nahi nuke ez dugula hau egun batetik bestera ikasten, bizitza guztian zehar baizik; ondorioz, inguruan ditugun haurrek maiz beren emozioak erregulatzen ez dituztela ikusten dugu. Nork ez du oihu egin ala atea indarrez itxi haserretzean? Edo zerbait egiteari utzi beldur ginelako? Norbaitek inbidia eman eta hitz itsusiak esan per-tsona horri buruz?\nBeraz, izugarrizko garrantzia du haurrek emozioak erregulatzen ez badituzte ez errudunarazteak. Kulpa emozioa da, baina kulpabilizazioa beste kontu bat da; min handia ematen du norberaren nortasunean. Huts egitea beharrezkoa da ikasteko.\n• Azken puntu izugarri garrantzitsua helduoi dagokiguna da. Nola ikasten du haurrak aipatutako guztia? Nor da bere eredua? Helduok gara beraien eredu. Haurrak gu begiratuz eta gurekin erlazionatuz ikasten dute nola jokatu emozioen aurrean. Helduok ere, jakina, ez ditugu beti emozioak behar den bezala bidera-tzen. Guk ere, haserretzean, sarri oihu egiten dugu edo hitz desegokiren bat esan, baina barkamena eskatzen badugu haurrek izugarri ikasten dute. Nola eskatuko digu haur batek barkamena guk inoiz eskatu ez badiogu?\nBeraz, lagun, segi dezagun saiatzen, emozio positiboen bidean zoriontsu senti gaitezke eta; hori bai, hutsak bizitzaren zati direla ahaztu gabe. Munduak erratzeko beldurrik ez duen jende gehiago behar du!!!\nPosted in InformazioaTagged Emozioak


Espainiako langabetuen kopurua %141 igo da krisia hasi zenetik | Consumer\nEspainiako langabetuen kopurua %141 igo da krisia hasi zenetik\nEhunekoak hirukoiztu egiten ditu Italian edo Erresuma Batuan izandako igoerak\nKrisia hasi zenetik, 2007ko irailean, Espainiako langabetuen kopurua% 141 igo da. Ehuneko hori Italian (%40,8) edo Erresuma Batuan (%38,5) izandako igoeren hirukoitza baino gehiago da, azken bi urte eta erdian langabe-kopurua gehien igo duten beste bi herrialdeak baitira. Nafarroako Unibertsitateko IESE Business School-ek eta Adeccok Lan Euroindizea egin dute, eta zazpi herrialdetako datuak aztertzen ditu (aipatutako hirurak, Portugal, Alemania, Polonia eta Frantzia).\nHerrialde horietako gehienetan, langabeziak gora egin du, baina, gaur egun, Alemaniak eta Poloniak langabe-kopuru txikiagoa dute krisiaren hasieran baino. Hala ere, txosten horretan ohartarazten da herrialde alemanak, atzeraldiak enpleguan atzerapen handiagoa izan zuen herrialdeak, handitu egingo duela hurrengo hilabeteetan lanpostuak suntsitzea. Guztira, 2007ko irailean Estatu Batuetako bi hipoteka-konpainia “subprime” hautsi zirenetik (Adeccok jarri zuen krisiaren hasiera), txosten honetan aztertutako zazpi herrialdeen langabezia 4,18 milioi pertsona baino gehiago hazi da, eta horietatik 2,5 milioi Espainian erregistratu dira.\nEspainiako kasua ere desberdina da enpleguaren bilakaerari dagokionez, azterlan honen arabera. Espainian okupazioa %9,1 murriztu den bitartean, Portugalen eta Italian %3,4 eta %2,5eko beherakadak izan dira. Aldi berean, Frantziak eta Erresuma Batuak beren okupazio-maila ia aldaezina mantendu dute, Poloniak eta Alemaniak handitu duten bitartean. Datu horien arabera ondorioztatzen da, aztertutako zazpi herrialdeetan, krisialdian lanpostuak galtzea Espainiaren erantzukizun ia osoa dela. Azken bi urte eta erdian suntsitu diren 1,9 milioi enpleguetatik 1,8 milioi Espainiakoak dira, galdutako enplegu guztiaren %96.\n2010eko bigarren hiruhilekorako aurreikuspenek adierazten dute, txostenaren egileen arabera, moteldu egin zela enplegua azkarren galtzen hasi ziren herrialdeetan, hala nola Portugalen, Espainian, Erresuma Batuan eta Italian. Enplegu-suntsiketa geldotzearen eta biztanleria aktiboaren egonkortasun praktikoaren ondorioz, langabezia gutxiago handituko da txostenaren zazpi herrialdeetan. 2010eko bigarren hiruhilekoan, zazpi herrialde horiek 1,16 milioi lanpostu galduko dituzte, %0,7 gutxiago, eta gizonezkoak izango dira kaltetuenak, desegindako hamar enplegutik zazpi gizonezkoak izango baitira. Herrialde horietan, langabezia 1,45 milioi pertsonakoa izango da, %9 gehiago, eta hazkunde txikiena urte eta erdian.\nAdeccok uste du bigarren hiruhilekoan Espainian 287.000 lanpostu suntsituko direla urtetik urtera (-% 1,5), zazpi hiruhilekotan gutxiago. Horrek ez du eragotziko Espainia izatea azterlan honetan behatutako zazpi enplegu sakonenen suntsiketa erakusten duen herrialdea. Berritasun bat izango da Espainian bigarren hiruhilekorako aurreikusitako langabeziaren gorakada ez dela izango herrialde multzo horren zabalena, eta Europako batez bestekoa baino txikiagoa ere izango dela, txostenean adierazten denez.\nEspainia número-eu parados-eu


Euskal Herria Bildu - EH Bilduk atea itxi nahi die merkatal guneak handitu eta irekitzeko proiektuei, merkataritza txikia babesteko\nEH Bilduk atea itxi nahi die merkatal guneak handitu eta irekitzeko proiektuei, merkataritza txikia babesteko\nKoalizioak 27 alegazio aurkeztu ditu Jaurlaritza egiten ari den Lurralde Arloko Plan berriak saltoki handiak zabaltzea eragotzi dezan.\nMerkataritza txikiaren egoera larriak kezkaturik, EH Bilduk 27 alegazio egin dizkio Jaurlaritza tramitatzen ari den Saltoki Handiak Antolatzeko Lurraldearen Arloko Plan berriari aurreko planak, 2004koak, ezartzen zituen mugak berreskuratzeko, hau da, merkatal gune handi berriak irekitzea edo jada existitzen direnak handitzea debekatzeko. Iker Casanovaren iritziz, “plan berria ez da behar bezain murriztailea eta ez die ia mugarik jartzen horrelako zentroak handitu edo irekitzeko proiektuei”.\nEH Bilduko legebiltzarkideak azaldu du plan berriaren tramitazioa urteetan luzatu daitekeela eta, hori kontuan hartuta, eskatu du bien bitartean Jaurlaritzak ez ditzala baimenak eman saltoki handiak irekitzeko edo zabaltzeko. “Baimenen etenaldia behar da, ez lukeelako inolako zentzurik izango plan berriak muga zorrotzak ezartzea baina hori onartu bitartean bide ematea gero ezinezkoak izango liratekeen superfizie komertzialak zabaltzeari”. Horren haritik, Casanovak ohartarazi du “Gipuzkoan une honetan martxan dauden makroproiektuen arabera saltoki handiek 200.000 metro karratu gehiago hartuko dituztela, eta hori galarazten ez badugu, kaltea ikaragarria izango da merkataritza txikiarentzat”.


Piercingen mundua | euskaljakintza\nBy marta on 2008(e)ko martxoak 1 in denetarik\nAurrekoan, Wikipedian piercingaren inguruko informazioa bilatzea otu zitzaidan. Antzinatik datorren gorputz adierazpen mota hau kultura ezberdinek beraien artean desberdintzeko erabiltzen zuten; baita gorputzaren eboluzioa markatzeko ere, umetatik hasita heldu bilakatu arte. Garai guztietan egon dela esan genezake, baina garaiak aldatzen doaz. Antzina, piercingek kulturarekin harreman estua zuten; gaur egun, aldiz, gure gorputzak apaintzeko edota gizarte-talde batengandik ezberdintzeko erabiltzen dira. Piercingen jatorria ez da zehatz-mehatza, baina K.a. 709. urtean hasi zela esan daiteke; izan ere,Â garai hartako hieroglifiko batzuek erakutsi digutenez, erritual batzuen bitartez, ahoa zulatzen baitzuten. Badirudi hortikÂ piercingen jatorria ondoriozta dezakegula.\nPiercingak kultura ezberdinetan\nAlaskan bizi diren eskimalek ezpainean jartzen dute, mutiko txiki bat izatetik ehiztari izatera pasatzea adieraziz. Gizonezkoek, kultura honetan, beraien belarriak eta sudurra materia ezberdinez osatutako objektuez apaintzen dituzte. Emakume afrikarrei dagokienez, belarrietako gingilak disko itxura duten tresna batzuen bitartez handitzen dituzte sorbaldara heldu arte eta ezpainean ere gauza bera egiten dute. Gizonezkoek, aldiz, sudurrean hosto bat eramaten dute, ezpainean disko bat eta bizkarra orbainez josia. Indiako emakumeek, bitartean, belarriak eta sudurra zulatzen dituzte urrezko bitxiak zintzilikatzeko apaingarri moduan. Ozeanian, emakumeek sudurra alde batetik bestera zulatzen dute arrain baten hezurra ipiniz apaingarri gisa; gizonezkoek, aldiz, sudurretik arrainen hortzak jartzen dituzte zintzilika. Kultura ezberdinekin jarraituz, Ipar Amerikakoa aipa dezakegu. Hemen, piercingen erabilerak emakumeen garapena markatzen du. Erdialdeko Amerikan, egurrezko maskara batzuen bitartez, umeen burua itxuragabetzen dute forma on bat lortzeko asmoz. Tatuajeak gizarte-maila zehazten du, eta beraien bitxi garestienak erakusteko, piercingak egiten dituzte sudurrean, ezpainetan eta belarrietan. Toki eta kultura ezberdinetatik zehar eginiko ibilbideari amaiera emateko, Hego Amerika aipatuko dugu. Bertan, gizonezkoek sudurrean kolorezko lumak txertatzen dituzte haien arteko maila ezberdintzeko. Ikus daitekeen legez, piercingaren kultura esanahi ezberdinez josita dago.\nPiercing bat egin aurretik kontuan izan beharrekoak\nErabili behar den materiala esterilizatuta egotea. Horretaz gain, zuloa jostorratz batez egitea komeni da, eta ez pistola erabilita.\nPiercingak titaniozkoa izan behar du, ezin du izan ez urrezkoa, ez zilarrezkoa, ezta brontzezkoa ere. Egin berri den zulo batean ipiniko dugu.\nProfesional batek egiten duela ziurtatu behar da.\nPiercinga egin baino lehen, zuloa egin behar den guneko azala ondo garbitu eta desinfektatu behar da.\nZuloa ixteko epeaÂ\nGorputzaren atal bakoitzak denbora jakin bat behar izaten du bertan egindako zuloa ixteko:\nBelarriaren goialdea: 8-12 aste (pertsonaren arabera).\nBelarriaren behealdea: 4-7 aste.\nBekaina: 6-8 aste.\nSudurra: 6-8 aste.\nZilborra: 6-8 aste.\nEzpaina: 4-6 aste.\nMingaina: 4-10 aste.\nGenitalak: 8-12 aste.\nZenbaitentzat gustagarriak izan baitaitezke ere,Â arriskutsuak ere izan daitezke; izan ere, ondorio latzak ekar ditzakete gaizki zainduz gero. Adibidez:\nInfekzioakÂ arrazoi ezberdinengatik eman daitezke, besteak beste,Â desinfekzio kaskarragatik, emandako kremen erabilera okerrarengatik, jarraitu beharreko tratamendua behar bezala ez jarraitzeagatik eta beste jende batek erabilitako produktuak erabiltzeagatik.\nGertaera honen ondorioak latzak izan daitezke eta, horregatik, hau gertatu bezain pronto, komenigarriena produktua kendu eta medikuarengana joatea da. Okerrera eginez gero, gomendagarriena larrialdi zerbitzuetara joatea litzateke.\nZainen bat hautsi eta gorputzak odol kantitate handia bota dezake kanpora. Odol isuri hori gelditzen ez bada, larrialdietara joatea aholkatzen da.\nNerbio baten zulaketa\nZulatzean nerbio bat sastatzen bada, arriskutsua izan daiteke. Gune horretako sentikortasuna galtzeaz gain, mugimendua galtzera irits baitzaitezke.\nEsanak esan, oso garrantzitsua da kontuan izatea gorputz bakoitzak erreakzio ezberdina izan dezakeela. Hainbat kasutan, gorputzak ez du piercinga ondo onartzen. Halaber, gerta daiteke hilabete batzuk pasa ondoren, piercinga erortzea.\nOndorioz, ezinbestekoa daÂ egindako piercinga ondo zaintzeaÂ ondorio lazgarriak pairatu nahi ez baditugu. Kontu handiz ibili behar dugu aldaketak edo tratamenduak aplikatzeko orduan. Eta, amaitzeko, infekzioak har gaitzanÂ nahi ez badugu, inoiz ez dugu ipini behar beste pertsona batek erabili duen objekturen bat.\nGaia interesgarria iruditu bazaizu, irakurri iaz euskaljakintzanÂ Josunek idatzitakoa. Eta, gorputz apaingarrien inguruan zer edo zer gehiago jakin nahi baduzu, hementxe dituzu beste erreferentzia batzuk:\nÂ Branding (burdin bero baten bitartez erredura marka bat).\nÂ Gure gorputz propioak ez dituen ezaugarriak txertatu.\nFidel Castro: pentsamendu errebeldearen formazioa (I)\n4 Responses to Piercingen mundua\nmaider 2008(e)ko martxoak 3 at 4:25 pm #\nnire ustez kultura bakoitzak egin behar du nahi duena beere gorputzarekin eta ango kultura pirsina leku berezi batean jartzea bada ba jarri egiten da eta ge ro jentea jartzen badu gstoko duelako jartzea ez dio inork eser esan behar orregaitik bakoitzak nahi duena egin dezake bere gorputzarekin 😛\nleire 2008(e)ko martxoak 3 at 4:28 pm #\n:-?”mutiko txiki bat izatetik ehiztari izatera pasatzea adierazteko” piercing-n bat jerri behar baduzu, kultura behartzen dizulako, @-) :-O Txarto iruditzen zait bakoitza bere buruarekin nahi duena jartzen duelako.Nire iritziz, piercing bat edo bi, askoz jota,ondo legoke baina hortik aurrera (argazkian ikusten den bezala) #:-S pasada utza da.Itusia. :-B\nJorge 2008(e)ko martxoak 3 at 4:30 pm #\nNire ustes ez du zentzu handia baina haien kultura da eta errespetatzea merezi dute. ;;)\nMaite 2008(e)ko martxoak 11 at 2:55 pm #\nAzkenean iruzkina uztera animatu naiz, izan ere, zure lana behin eta berriz irakurri ostean ez nekizkien datu mordoa jaso baititut.\nAlde batetik, banuen ideia bat edo beste nolakoa den kulturen jarrera piercing-ekiko. Birritan pentsatu ostean, iruditzen zait, basakeria bat litzatekela hori egitea behartuta egotea. Norberak bere gorputza berea kontsidera dezake, inork ez luke agindu behar bertan zer egin edo zer ez.\nBeste alde batetik, lotsagarria ere iruditzen zait argazkiko gizon horren piura. Ez naiz inor (aurretik aipatu bezala) zer egin behar duen esateko, beraz iritzia soilik diotsut. Gaur egun, ”moda” bilakatu da, tatuaiak, belarritakoak… ez dira ideologiaren isla soila, baizik eta zenbaitzuk ausardia islarazi nahi izaten digute horrekin.\nBetiko tokietan egiteari utzi (askotan besteei kopiatzeko egiten baitute batzuk)eta toki pertsonalizatu (bakoitzak besteengatik desberdintzeko) bat topatu beharko genuke.\nNiri sudurrekoaz eta tragusekoaz aparte, zilborraren azpikoak toke pertsonala eman dit, eta harro nago! hahaha! :))\nSegi horrelako lanak garatzen, gaur egungo gazteontzat oso ondo daude arriskuen baitan hausnarketak burutu eta gauzak egin aurretik behin eta berriro pentsatzeko eta.\nMuxu bat politte! 😉


Enara Zarrabeitia: “Egungo teknologiarekin edonon sor ditzakegu datuak” - Zientzia Kaiera\nAdimen lehiakorra gero eta maizago entzuten den terminoa da. Adimen lehiakorra enpresa baten abantaila lehiakorra hobetzeko datuez eta hauek ematen duten informazioaz baliatzean datza, behin informazio guztia barneratuta, erabaki estrategiko bat gauzatzeko. Datuak hainbat gunetatik lor daitezke: bezeroak, konpentetzia edo merkatuko beste esparru batzuetatik.\nEgun non-nahi aurki ditzakegu era guztietako datuak gizartean gero eta garrantzi gehiago hartzen ari diren faktoreak baitira, batez ere enpresa munduan.\nUneoro sortzen ditugu datuak, mugimenduekin, interakzioekin, eta eguneroko jarduerarekin, esaterako. Datu horiek potentzial handia izan arren, berez ez daukate balio asko, baina balio hori sortu egin daiteke datu-meatzaritzari esker.\nDatuek eta hauek ematen duten informazioaren garrantziaz jabetzeko, UPV/EHUko Technology for Business, Society and Sustainability ikerketa-taldeko Enara Zarrabeitia ikertzailearekin bildu gara.“Zientzialari” izeneko atal honen bitartez zientziaren oinarrizko kontzeptuak azaldu nahi ditugu euskal ikertzaileen laguntzarekin.\nArgitalpen-data: 2022/06/24 · Atala: Dibulgazioa, Zientzialari


Mezua eta espazioa, biak bat : Bidasoko Hitza\nMezua eta espazioa, biak bat\nAsteartean Urdanibia plaza dantzaleku metaforiko bihurtu zuten. ‘Espejismo paraiso’ obrak migratzaileek egunerokoan dituzten zailtasunak irudikatu zituen.\nMarcos Garcia dantzariak migratzaile askok bizi duten zaurgarritasun egoera irudikatu zuen.\nAsteartekoa arratsalde lasaia izan zen Irunen. Ateri zegoen eta jendea hanhemen-ka zebilen Urdanibia plazan, udazkeneko eguzkipean. Plazako bazter batean gazte bat ageri zen; noraezean zebilela zirudien, helmuga zehatzik gabe. Gurpildun trolley maleta ertain bat zeraman berarekin eta banku batean eseri zen. Bertan zelarik neguko anorak berdea kendu eta maletatik puztutako beirazko eskultura bitxi bat atera zuen; haren amets eta nahiak gorpuzten zituen metafora, alegia.\nEz zen kasualitatezko ekintza izan. Migratzaileen zaurgarritasuna eta ziurgabetasuna irudikatzeko performance bat izan zen Urdanibian egin zutena. Migratzaileen Astearen testuingurua baliatuta, Espejismo paraiso—paradisu irudikeria— pieza artistikoa kalera eraman zuen lehen aldiz Miriam Isasi artista plastiko gasteiztarrak. Harekin batera, Helena Goñi argazkilariak, Marcos Garcia dantzariak eta Igor Obeso beiragileak gauzatu dute proiektua. Aukeratutako espazioa aurre lanketa baten ondorio izan zen, «koreografia kaleko banku baten inguruan egiteko prestatuta dago. Bankuak bidaiariek egiten dituzten geldialdi eta itxaronaldiak irudikatzea nahi genuen», esan du Miriam Isasik. Bat-bateko ekintza zirudien arren, lekuaren aukeraketa egin zutenean, detaile guztiak zainduak zeuden, ez ziren edozein lekura joan.\nBankuarekin batera, puztutako beirazko eskultura zen Espejismo paraison garrantzia gehien zuen beste objektua. Etxean egindakoa zela nabarmendu du Isasik, Igor Obesoren tailerrean egindakoa da eta, «oso garrantzitsua iruditzen zitzaigun antzezlekua Irun izanda, halako pieza garrantzitsu bat ere Irunen egindakoa izatea». Lehen kolpean, kontraesankorra zirudien eskulturak, zeharo ezberdinak diren bi materialez, beiraz eta zementuaz egina zelako. Pertsona migratzaileek egunerokoan bizi duten zaurgarritasunaren eredu zen eskultura. Etxea utzi eta haien helmugara iritsi bitartean leku batetik bestera eramaten duten zama zen sorkuntza; pisu gutxikoa izan arren, astuna zen, baita hauskorra ere. Baina era berean, zama hartan ametsak eta nahiak zituen; bizitza duin bat izateko esperantza.\nIrunek ezin hobeto gorpuzten du piezaren atzean dagoen testuingurua, «zaila izango da Espejismo paraiso beste leku batera eraman ahal izatea. Leku gutxik biltzen dituzte Irunek dituen ezaugarriak», azaldu du Isasik. Migratzaileen gaiari ikuspegi artistiko batetik so egiteko Bidasoaren ibarrean dagoen hiriak aukera bikaina eskaini die, mezua eta espazioa lotzea ahalbidetu dielako. Izan ere, Irun beharrezko geldialdi bihurtu da milaka migratzaile eta errefuxiaturentzat. Hortaz, Marcos Alonso dantzariak antzeztutako papera, Irunen geldialdia egiten duten pertsona horien isla baino ez zen izan. Funtsean, proiektua Irunentzat egin zen, Irungo baldintzetan oinarrituz. Isasirentzat lehentasuna ez da performance bat kalera ateratzea, baizik eta espazioak mezuarekin bat egitea eta hura sendotzea. Helburu nagusia «hazten jarraitzea» dela dio sortzaileak; baina ez edozein preziora.\nIrungo Udalaren babesa erabakigarria izan dela nabarmendu du artista gasteiztarrak, «gurea proiektu esperimentala zen, baina gure aldeko apustua egin eta aurrera egiteko aukera eman digute. Espejismo paraiso piezak Irungo hainbat ezaugarriri balioa ematen diela ulertu zuten». Zailtasunak izango dituzte, beraz, espazio eta koka-pen berriak topatzeko, argi bai-tute hainbat ezaugarri topatu beharko dituztela. Baina baldintza horiek betetzen dituen toki bat topatzekotan, pozik itzuliko lirateke kale-oholtzara. Mezuari lotua jarraituko duen proiektua da Espejismo paraiso, Irunen,edo edonon.\nJaizkibel: "Hondarribiko Alardeak orain duen formatuan parte hartzeko prest gaude"\nUdalarekin bildu da Hezkuntza Plazara dinamika\nEGI: "Irunen segurtasun arazo bat daukagu"


TORTURAREN AITORPEN BEHARRAZ | EA - Eusko Alkartasuna\nHasiera » Albisteak » TORTURAREN AITORPEN BEHARRAZ\nDuela 40 urteko otsailaren 13an Joxe Arregi hil zuten, atxilotuta zegoela sufritutako torturen ondorioz. Joxe Arregi hil arte torturatu zutenean, komisaldegiko buruak dimititu behar izan zuen, gertakariak eragindako mugimendu sozialaren ondorioz. Torturetan parte hartu zuten 72 polizietatik bost atxilotu zituzten, azkar aske uzteko. Epaitu, bi polizia besterik ez zituzten epaitu, eta zazpi hilabeteko zigorra jaso zuten, baina epaia errekurritu ondoren aske geratu ziren espetxea zapaldu gabe. Hau da Euskal Herrian gertatu diren torturen kasuen ondorioa: epaiketarik eta azterketarik ez, ukazioa, torturatzaileei babes politiko eta poliziala, eta justiziak bere lana egin beharrean egitateak ezkutatzen.\nEstrasburgoko epaitegiak hamaikatan esan dio espainiar estatuari Tortura kasuak ezin dituela ikertu gabe utzi, oso larria dela torturak egon daitezkenaren susmo hutsa. Kasu honetan ere, espainiar estatuak muzin egiten die Estrasburgoko erabakiei, kasuz kasu kondenatua den arte, artean egun espainiar gobernuko Barne Ministro Grande Marlaskari egotzitakoak. Amnesty International erakundeak espainiar estatua sartzen du behin eta berriz tortura erabiltzen duten estatuen artean, eta azpimarratu du sistematikoak direla.\nEstatu batean tortura egoteak demokrazia falta latza erakusten du, baina gainera, hainbeste tortura kasu frogatu eta gero errealitate hau ez onartzea are eta larriagoa da.Nazioartetik behin eta berriz esan izan zaio Tortura kasuak ikertu behar dituela, justizia eta erreparazioa emanez tortura jasan duten biktimei. Badirudi, beste behin ere, Estrasburgoko epaitegiak gogorarazi beharko diola Espainiar estatuari demokrazia bat izateak zer suposatzen duen, Bilbo eta Donostiako apezpikuek gogorarazi zuten bezala, “torturaren bidez defendatzen den gizarteak, bere oinarriak suntsitzen ditu”.\nEusko Jaurlaritzak plazaratutako txosten batek 4113 tortura kasu egiaztatu zituen, Espainiar Gobernu ezberdinek tortura estrategia gisa erabili izan dutela frogatuz. Politika egiteko modu bat izan da torturaren erabilera. Argi dago, identifikatu diren 4000tik gorako kasu horientzat justizia eta erreparazioa beharrezko direla. Eta honen aurrean zer? PSEk txostena argitaratu zen egun berean zioen honek ez zuela zehaztasun zientifikorik, eta ez zuela horrelako txostenik onartuko. Eta PPk Eusko Legebiltzarrean ekimen bat aurkeztu zuen Eusko Jaurlaritzak txostena erretira zezan eskatuaz. Honek ez ditu PSEko edo PPko kideak torturatzaile egiten noski, baina bai kasu hauek aitorpenik edota erreparaziorik ez izatearen nolabaiteko erantzule.\nBizikidetza sanoa lortzeko Euskal Herrian, memoria osoa izateko, Giza Eskubideen aurka egiten diren kasu guztiak salatu ez ezik, gure egin behar ditugu; eta tamalez, tortura kasuekin, justiziarekin bezala gertatzen da Euskal Herrian; benda bat dutela begietan askok. Bada garaia benda hori kentzeko eta aitortza eta erreparazioa eskaintzeko torturatuei ere.


Egungo kultura progresista: emakumeon ahaduntzea edo indarkeriaren normalizazioa? - - Alea.eus\nEgungo kultura progresista: emakumeon ahaduntzea edo indarkeriaren normalizazioa?\nGasteizko Itaia 2021-11-24 20:00\n"Azaroaren 25ren testuinguruan, hainbat eragilek instituzioen eraldaketa proposamenak, politika feministen inplantazioa zein prozesu pedagogiko eraldatzaileak aldarrikatuko dituzte. Proposamen horiek ba al dute indarkeria gainditzeko gaitasunik?".\nBegi hutsez, emakumeok geroz eta indarkeria gutxiago pairatzen dugula pentsa genezake, baina albisteak irakurrita, bizi dugun testuingurua bestelakoa dela argi dago: krisi kapitalistan bizitzako esparru guztietan biolentziaren gorakada nabarmena eman dela —pandemiaren aitzakiapean ezarritako neurri murriztaileak, presentzia polizialaren areagotzea, bizitzaren garestitzea...—, eta emakume langileon kontrako indarkeria matxistak gora egin duela ikus dezakegu.\n"Esparru guztietan biolentziaren gorakada nabarmena eman da, eta emakume langileon kontrako indarkeria matxistak gora egin du"\nAurten, gutxienez 57 izan dira salatutako erasoak Gasteizen, azkenetako bat 8 urteko neska batek pairatutako eraso sexuala. Bestalde, bost izan dira aurten Euskal Herrian eraildako emakumeak, horietako bat gure hiriburuan.\nZenbakiek gora egiteaz gain, biolentziaren tendentzia konplexuagoek ere garrantzia hartu dutela behatu daiteke, modu honetan indarkeriaren forma berriak garatu direlarik. Adibidez, berebizikoa bihurtu da nagusiki gazteoi eragiten digun sare sozialen bitartezko jazarpen sexuala, non emakume proletarioak plazerrerako bitarteko izaerara murrizteko ondorio larriak dituen. Modu anonimoan beste bati irainak idaztea, gorputzaren inguruan mespretxuzko komentarioak egitea, zure bikotekideari idazten dizkioten mezuak kontrolatu ahal izatea, modu erraz batean eduki sexualeko materiala aurkitu ahal izatea... gure inguruan egunero ikusi ahal ditugun ohiko fenomenoak bihurtu dira.\n"Zentzu komuna gero eta feministagoa den garai honetan, aurrerapausoak ematen ari al gara arazoa gainditzeko?"\nArazo horiei eta indarkeria matxistari aurre egiteko helburuarekin, batez ere azaroaren 25ren testuinguruan, hainbat diskurtso eta proposamen politiko kalera aterako dira. Egun hauetan hainbat eragilek instituzioen eraldaketa proposamenak, politika feministen inplantazioa zein prozesu pedagogiko eraldatzaileak aldarrikatuko dituzte. Dena den, neurri horien eraginkoratasun eza ikusita, galdera batzuk datozkigu burura: proposamen horiek ba al dute indarkeria gainditzeko gaitasunik? Zentzu komuna gero eta feministagoa den garai honetan, aurrerapausoak ematen ari al gara arazoa gainditzeko?\nKultura progresistak, klase gizartea gainditzeko helbururik ez duenez, emakume burgesen ahalduntzea bermatzen du, eta emakume langileon kontrako biolentzia areagotzen den bitartean, horren normalizazioari bide ematen diola argi ikusten dugu.\nHorregatik, emakume langilea subjektu azpiratu gisa moldeatzen duen errealitatea zalantzan jartzen ez duten proposamen politikoak indarkeriaren kudeaketan erortzen ari dira, errealitate zital hau desagerrarazteko gaitasun errealik gabe.\n"Emakume langilea subjektu azpiratu gisa moldeatzen duen errealitatea zalantzan jartzen ez duten proposamen politikoak indarkeriaren kudeaketan erortzen ari dira"\nHorregatik guztiagatik, emakume langileok pairatzen ditugun eraso zein gutxiespen guztiak gainditzera bidean, emakume langileok subjektu azpiratu bezala sozializatuak garen egitura sozial kapitalista gainditu behar dugula uste dugu; sozialismoa eraiki behar dugu, zapalkuntza guztiak gainditzeko baldintzak jarriko dituen gizarte eredua delako. Modu berean, emakume langileon babeserako mekanismoak garatzen hasi behar garela deritzogu, betiere norabide horretan kokatuz.\nEz dira garaiak emakume langilea umezurtz uzten duten aldarriak elikatzen jarraitzeko, norabide estrategiko egokiak hautatu eta hauen baitan lan egitea dagokigu. Gasteizko Itaiatik, azaroaren 25ari begirako mobilizazioa antolatu dugu, 18:30ean Andre Maria Zuriaren plazatik hasita, sozialismoaren eraikuntzaren aldarriak kalea har dezan.


Publizitatearen mugak | Komunikasten\nHelburua betetzeak ez du bidea justifikatzen. Publizitateak mugak behar ditu gizartean kontrako efektu kolateralik ez izateko. Baina mugak ez dira bakarrik publizitatearentzat, bestelako esparruak ere kontrolatu behar dira.\nPublizitateari kalte edo mesede egin diezaioke\nMarkaren ospearen kontra egiten duenean publizitateari egindako salaketak, funtsik gabekoa izan arren, kalte egingo dio. Kontra zabaltzen den mezu horri aurre egitea oso zaila da. Demagun kontsumitzaile elkarte batek iragarki baten kontrako salaketa jarri duela, adibidez, ‘armani junior’-i bi haur emakume gazte probokatibaz jansteagatik geratu zaiona. Armani juniors-en markak komunikatzen saiatzen denaren kontrako mezua zabaldu zen. Azalpena, berriz, beti salaketak baino interes gutxiago duenez, komunikabideetan izaten duen oihartzuna txikiagoa da.\nMarka: Produktu edo zerbitzuek izen bat daukate, markan islatzen dena. Markak ezaugarri batzuk adierazi nahi ditu komunikazioaren bidez. Hortaz, markaren mezuaren kontrako zerbait komunikatzen denean interferentzia kaltegarria gertatzen ari da. Hori ekiditeko, publizitatearen efektu kolateralak saihestu behar dira.\nAlde ere egin dezake. Batzuetan, iragarleek polemika behar dute komunikazioa zabaltzeko. Horretarako, publizitatearen bidez arreta dei dezakete. Adibide garbiena Beneton-en kanpainak ditugu. Marka honek, iragarki probokatzaileen bidez fama eskuratu du. Gainera, jasotako salaketek ez dute bere markaren kontrako eraginik izan bere xede taldean, gehienek probokatzeko duen filosofia ez dutelako gaizki ulertzen.\nNork sala dezake publizitatea? subjektu hauek dute legitimazioa ez-zilegia den publizitatea eteteko, hau da, zuzenbidean deritzon etete akzioa gauzatzeko: eskubide edo interes legitimo baten jabeak, kontsumitzaileen eta erabiltzaileen zehaztugabeko interesen babesa duten elkarteak, administrazio publikoko zenbait erakunde (adibidez: Emakunde), Kontsumorako Institutu Nazionala, Autonomi Erkidegoetako tokiko erakundeak, Arartekoa, (EAE , Nafarroa) eta Europar Batasuneko legitimazio aktiboa duten erakundeak eta elkarteak.\nLegea zorrotzagoa da publizitatearekin\nPublizitateak duen helburu komertziala eta intrusiboa dela eta beste jardunak baino kontrolatua dago. Adibidez, filmen edukietan biolentzia ager daiteke lasai asko, publizitatean, berriz, salatua izango litzateke. Zinea entretenimendu eta artearekin lotura duenez, muga arinagoak ditu.\nInternet ere publizitatea baino askeagoa da. Komunikabide berri honen mugak arinak dira oraindik. Jaioberria denez, orain sortzen ari dira kontrolerako bideak. Adibide gisa, haurrek edozein webgunetan sartzeko duten askatasuna daukagu. Horretarako, kontrol mekanismoak jartzen saiatzen ari dira. Hauen artean, jardun protokolo bat martxan jarri dute gurasoek eta tutoreek erabiltzeko. Horren bidez, haurrek interneten ikusten dituzten edukiak egokiak izatea ahalbidetuko da.\nLegeak publiko jakin batzuk babesten ditu\nUmeak babesten ditu limurterrazagoak direlako. 12 urte izan arte ez dituzte publizitatearen helburuak ondo ulertzen. Errealitatea eta fantasia nahasten dute. Hortaz, kontsumitzaile ez-arrazionalak dira.\nEmakumearen irudia babesten du rol jakin batzuk atxikitzen dizkiolako publizitateak salmenta kopurua suspertzeko. Hona hemen adibide batzuk:\nEmakume domestikoa: Zaintza (umeak, senarra, etxea).\nEmakume sublimea: haragizkoa ez, zerutiarra, irreala.\nEmakume objektua: hor dago ikusia izateko, ez da subjektua.\nSuperwoman-a: Langile arrakastatsu eta ama/etxekoandre bikaina:\nEmakume agresiboa, gizona menperatzen eta mespretxatzen duena.\nSaldu ahal dira baina ezin dira publizitatu\nBadira kontraesanak publizitatearen erregulazioan. Bereziki alkohola eta tabakoaren kasuan. Bi produktu hauek salgai daude, 18 urte baino gehiago daukan edozein herritarrek eros ditzake, legala da. Halere, publizitatea egitea debekatu zaie. Hau da legedia:\n– Telebistan debekatua dago 20 gradutik gorako edari alkoholdunaren eta tabakoaren publizitatea.\n– Tabakoaren publizitatea eta babesletza debekatua dago leku guztietan aldizkarietan eta saltokietan salbu.\n– Tabakoaren legeak tabakoaren publizitatea, promozioa eta babesletza debekatu ditu, hedabide eta gizarte-informazio zerbitzu guztietan.\nBi produktu polemikoak dira tabakoa eta alkohola, biak osasunerako kaltegarriak, biek zerga altuak jasotzen dituzte, biek estatuaren diru-sarrerak elikatzen dituzte. Egin kontu.\nIragarleek, publizitate-agentziek eta komunikabideek autorregulazioa jarri dute martxan beren jarduera etikoa eta joku garbia indartzeko. Horretarako, kode etikoak eta deontologikoak burutzen dituzte eta jurisdikzio-organo batek aplikatzen ditu, lege sistemaren osagarria. Borondatezko kontrola da eta zeharka interes publikoa babesten du.\nHorrela, iragarleek kanpaina bat argitara eman baino lehen jakin dezakete markaren irudiarentzat kaltegarria izango den.\nZein da erdibidea?\nNire aburuz, publizitatea kontrolatu behar da, zalantzarik gabe. Baina ez da kontrolatu behar den jarduera bakarra. Telebista, zinea eta internetek ere efektu kaltegarriak izan ditzakete gizartean.\nOne comment on “Publizitatearen mugak”\nPingback-a: 2010 in review « Komunikasten’s Blog\nThis entry was posted on maiatza 16, 2009 by komunikasten in Eraginkortasunaren baliospena.